ΕΛΛΗΝΙΚΗ ΑΛΙΕΥΤΙΚΗ ΠΟΙΟΤΙΚΗ ΑΠΡΙΛΙΟΣ 2001 ΚΩΔΙΚΑΣ ΟΡΘΗΣ ΠΡΑΚΤΙΚΗΣ ΕΚΔΟΣΗ 1 ΕΛΛΗΝΙΚΩΝ ΘΑΛΑΣΣΟΚΑΛΛΙΕΡΓΕΙΩΝ - PDF\nΕΛΛΗΝΙΚΗ ΑΛΙΕΥΤΙΚΗ ΠΟΙΟΤΙΚΗ ΑΠΡΙΛΙΟΣ 2001 ΚΩΔΙΚΑΣ ΟΡΘΗΣ ΠΡΑΚΤΙΚΗΣ ΕΚΔΟΣΗ 1 ΕΛΛΗΝΙΚΩΝ ΘΑΛΑΣΣΟΚΑΛΛΙΕΡΓΕΙΩΝ\nDownload "ΕΛΛΗΝΙΚΗ ΑΛΙΕΥΤΙΚΗ ΠΟΙΟΤΙΚΗ ΑΠΡΙΛΙΟΣ 2001 ΚΩΔΙΚΑΣ ΟΡΘΗΣ ΠΡΑΚΤΙΚΗΣ ΕΚΔΟΣΗ 1 ΕΛΛΗΝΙΚΩΝ ΘΑΛΑΣΣΟΚΑΛΛΙΕΡΓΕΙΩΝ"\n4 2. ΚΩΔΙΚΑΣ ΟΡΘΗΣ ΠΡΑΚΤΙΚΗΣ 2.1 Εισαγωγή Η Ορθή Πρακτική σε θέματα διαχείρισης ιχθυοπληθυσμών και περιβαλλοντικών θεμάτων θεωρείται απαραίτητη για την παραγωγή υψηλής ποιότητας τελικού προϊόντος. Βασικά συστατικά ορθής πρακτικής διαχείρισης αποτελούν τα ακόλουθα: Επιλογή κατάλληλης τοποθεσίας εκτροφής. Κατάλληλος προγραμματισμός όλων των απαραίτητων εργασιών και προκαταρτικών ελέγχων μέχρι την έγκριση των αδειών. Χρήση κατάλληλου εξοπλισμού για την συγκεκριμένη τοποθεσία και τις συνθήκες εκτροφής. Πρόσληψη κατάλληλα εκπαιδευμένου προσωπικού που έχει πρόσβαση σε προγράμματα συνεχούς κατάρτισης. Ιχθυοπληθυσμός της καλύτερης δυνατής ποιότητας που ταιριάζει με τα προγράμματα παραγωγής και τις συνθήκες της αγοράς. Τα επίπεδα του stress τόσο του ιχθυοπληθυσμού όσο και του προσωπικού παραμένουν χαμηλά σε όλη την διάρκεια παραγωγής ορθή πρακτική. Εφαρμογή συνθηκών ορθής υγιεινής πρακτικής τόσο όσον αφορά τον ιχθυοπληθυσμό όσο και το προσωπικό. Περιβαλλοντικοί έλεγχοι Στόχος η ελάχιστη περιβαλλοντική επιβάρυνση όσο και η διασφάλιση άριστων συνθηκών εκτροφής. Τήρηση λεπτομερών στοιχείων /βιβλίων όλων των διαδικασιών και δραστηριοτήτων. Διασφάλιση ασφαλούς και υγιεινού εργασιακού περιβάλλοντος. Συμμόρφωση με όλη την σχετική νομοθεσία. Ευθύνη εφαρμογής και συμμόρφωσης με τα παραπάνω όπως και με τον ακόλουθο κώδικα Ορθής πρακτικής έχει η εταιρεία παραγωγής και όποια εσωτερική δομή (ες) διαχείρισης. Είναι απαραίτητη η επίγνωση και προσοχή στις ανάγκες ευημερίας του ιχθυοπληθυσμού που δεν θα επιτρέψει την διακύβευση της υγείας του. Μια ξεκάθαρη προσέγγιση της υγείας και ευημερίας των ψαριών σε σχέση με όλα τα στοιχεία του κύκλου παραγωγής θα πρέπει να μειώνει τις περιβαλλοντικές επιδράσεις και να φέρει οικονομικά οφέλη.\n5 2.2 Πολιτική Εισαγωγής Γόνου - Ιχθυοφόρτιση Αυτό αποτελεί κρίσιμο στοιχείο της ευημερίας του ιχθυοπληθυσμού. Την ίδια στιγμή θα πρέπει να υπάρχει μια λογική ισορροπία μεταξύ ιδανικής εκμετάλλευσης του ωφέλιμου όγκου των κλωβών (Οπτική παραγωγού) και των αναγκών των ψαριών για διαθέσιμο χώρο (Οπτική ευημερίας ψαριών). Στην τωρινή απουσία εμπεριστατωμένων επιστημονικών στοιχείων είναι καλύτερο να ακολουθείται μια λογική προσέγγιση σε αυτό το θέμα. Γι αυτό προτείνεται η εφαρμογή των ακόλουθων : Ιχθυοπληθυσμοί ίδιου χρόνου θα πρέπει να τοποθετούνται σε κοντινά κλουβιά σε κάθε αγκυροβόλιο. Ο ιχθυοπληθυσμός θα πρέπει να φέρει πιστοποιητικό υγιεινής από τον ιχθυογεννητικό σταθμό προέλευσης, με παρουσία νηκτικής κύστης, με απουσία σκελετικών ή άλλων αναπτυξιακών ανωμαλιών (σκελετός, βραγχιακά επικαλύμματα, πτερύγια, ουρά) και να είναι τυπικός του είδους. Οι γεννήτορες που χρησιμοποιούνται για την αναπαραγωγή πρέπει να είναι τυπικοί του εκτρεφόμενου είδους. Ο ιχθυοπληθυσμός προτείνεται να εμβολιάζεται στον ιχθυογεννητικό ενάντια στην Δονακίωση ή/και την Παστερέλλωση (ανάλογα με το είδος και την χρονική περίοδο εκτροφής) και να υποβάλλεται σε αναμνηστικό εμβολιασμό στην μονάδα πάχυνσης, σύμφωνα με τα επιδημιολογικά στοιχεία της μονάδας παραγωγής. Τα εμβόλια θα πρέπει να χρησιμοποιούνται μόνο όταν έχουν εθνική άδεια εμπορίας από τον Εθνικό Οργανισμό Φαρμάκων. Συστήνεται ιχθυοφόρτιση ίση ή μικρότερη από 25 Κιλά βιομάζας ψαριών ανά κυβικό μέτρο όγκου κλωβού (25 kg/m 3 ) για τα ψάρια εμπορεύσιμου βάρους. Υψηλότερα επίπεδα μπορεί να είναι αποδεκτά κατά την διάρκεια του κύκλου εκτροφής εφόσον: α) αυτά περιγράφονται στα αρχεία της μονάδας β) δεν γίνονται υποχωρήσεις σε ζητήματα ασθενειών των ψαριών, stress και ποιότητας του τελικού προϊόντος γ) ελέγχονται τακτικά τα επίπεδα διαλυμένου οξυγόνου στο νερό δ) ακολουθείται κατάλληλη στρατηγική διατροφής για τις απαιτήσεις του συγκεκριμένου σταδίου ανάπτυξης των ψαριών και ε) ακολουθούνται οι αρχές του κώδικα. Οι παραπάνω προτάσεις μπορεί να αναθεωρηθούν σαν αποτέλεσμα νέων επιστημονικών δεδομένων. Γενικές τάσεις μακροπρόθεσμης αύξησης της ιχθυοφόρτισης θα πρέπει να αποτρέπονται για να μην διακυβεύονται τα μέτρα διαφύλαξης της υγείας του ιχθυοπληθυσμού ή να επιβαρύνεται το περιβάλλον. ΣΗΜΕΙΩΣΗ: Τα εμβόλια μπορούν να προσφέρουν ανοσία σε περιορισμένο αριθμό ειδικών νοσημάτων και δεν παρέχουν γενικευμένη ευρεία προστασία.\n6 2.3 Μεταφορά Γόνου Η τοποθεσία του ιχθυογεννητικού σταθμού και της μονάδας πάχυνσης θα καθορίσει το καταλληλότερο μέσο μεταφοράς. Τα κύρια μέσα μεταφοράς είναι φορτηγά ή πλοιάρια με δεξαμενές ή συνδυασμός τους. Θα πρέπει να ακολουθούνται γενικές και ειδικές οδηγίες: Όλα τα μέσα μεταφοράς και ο σχετικός εξοπλισμός θα πρέπει να καθαρίζεται σχολαστικά, να απολυμαίνεται και να ξεπλένεται πριν την χρήση. Απολύμανση θα πρέπει να γίνεται με βάση συμφωνημένη διαδικασία και θα πρέπει να συνοδεύεται από αντίστοιχο πιστοποιητικό / βεβαίωση που θα το αποδεικνύει. Όπου είναι δυνατό εξοπλισμός, προσωπικό και ρουχισμός/ προστατευτικός εξοπλισμός θα πρέπει να είναι ειδικός για κάθε μονάδα ενώ όπου η μεταφορά μεταξύ μονάδων είναι αναπόφευκτη θα πρέπει να εφαρμόζεται κατάλληλη απολύμανση. Μεταφορά ψαριών από και προς το σύστημα μεταφοράς θα πρέπει να γίνεται με χρήση συστήματος που μειώνει τους χειρισμούς και το stress της μεταφοράς. Τα ψάρια θα πρέπει να νηστεύουν για κατάλληλο χρονικό διάστημα πριν την μεταφορά για να μειωθεί η συγκέντρωση περιττωμάτων και οργανικού υλικού και να αποφευχθούν προβλήματα υγείας / ευημερίας. Όλες οι θεραπευτικές αγωγές θα πρέπει να ολοκληρωθούν και οι περίοδοι αναμονής (όπου είναι σχετικές) θα πρέπει να εφαρμόζονται πριν την μεταφορά. Θα πρέπει να μεταφέρεται μόνο υγιής γόνος σε άριστη φυσική και φυσιολογική κατάσταση. Τα επίπεδα ιχθυοπυκνότητας θα πρέπει να προσδιορίζονται από την μέθοδο μεταφοράς και το μήκος του ταξιδιού αλλά σε κάθε περίπτωση θα πρέπει να βρίσκεται σε επίπεδο που δεν επηρεάζει αρνητικά την υγεία ή ευημερία των ψαριών. Με εξαίρεση τα σύντομα ταξίδια (λιγότερο από 30 λεπτά), τα ψάρια θα πρέπει να ελέγχονται τακτικά με στόχο την παρακολούθηση και διασφάλιση των κατάλληλων περιβαλλοντικών συνθηκών (O 2, CO 2, θερμοκρασία, ph) με ανανέωση του νερού κατά την διάρκεια του ταξιδιού. Η θερμοκρασία του νερού των δύο πηγών δεν θα πρέπει να είναι πολύ διαφορετική για να αποφευχθεί το stress των ψαριών. Δεν θα πρέπει να εφαρμόζονται διανομές γόνου με συνεχείς διαδοχικές στάσεις πχ. Ένα φορτίο γόνου θα πρέπει να παραδίδεται σε μία μονάδα. Εξαιρέσεις επιτρέπονται α) σε παράδοση γόνου σε νέες μονάδες, αν καμιά από αυτές δεν βρίσκεται σε περιοχή υψηλού κινδύνου για ασθένειες ψαριών και β) παράδοση σε μονάδες που βρίσκονται στην ίδια ζώνη νερού αν το σκάφος δεξαμενή βρίσκεται σε πλήρη ανακύκλωση νερού στα πέντε χιλιόμετρα από την μονάδα πάχυνσης. Συνιστάται ο γόνος μιας μονάδας πάχυνσης να προέρχεται από μικρό αριθμό ιχθυογεννητικών σταθμών για την καλύτερη διαχείριση των ασθενειών.\n7 Οι μονάδες πάχυνσης θα πρέπει να βρίσκονται σε στενή επαφή με τους ιχθυογεννητικούς σταθμούς ώστε να επιβεβαιώσουν την κατάσταση υγείας την κατάσταση και το μέσο βάρος του γόνου. Οι ιχθυογεννητικοί σταθμοί και οι μονάδες πάχυνσης θα πρέπει να αναλάβουν από κοινού την ευθύνη εφαρμογής των παραπάνω συστάσεων για την μεταφορά του γόνου. 2.4 Μεταφορά ψαριών στην Θάλασσα Όπου είναι δυνατό μετακινήσεις ιχθυοπληθυσμών θα πρέπει να περιορίζονται μέσα στην ίδια μονάδα πάχυνσης. Μεταφορά ψαριών μεταξύ διαφορετικών μονάδων θα πρέπει να αποφεύγεται για τον περιορισμό του κινδύνου διασποράς ασθενειών. Ψάρια που μεταφέρονται σε μια μονάδα πάχυνσης στο τέλος της παραγωγικής περιόδου αφού θανατωθούν μεταφέρονται μετά την εξαλίευση στο συσκευαστήριο. Στο συσκευαστήριο δεν θα πρέπει να αναμειγνύονται κατά την διάρκεια της συσκευασίας ψάρια που προέρχονται από διαφορετικές μονάδες πάχυνσης με σκοπό την τήρηση συνθηκών πλήρους ιχνηλασιμότητας.\n8 2.5 Διαχείριση Υγιεινής και Έλεγχος Ασθενειών Παρατήρηση και αποδοχή της ορθής πρακτικής όσον αφορά το περιβάλλον, την ευημερία του ιχθυοπληθυσμού, την συντήρηση του εξοπλισμού κτλ. θα πρέπει να οδηγούν στην μείωση του stress του ιχθυοπληθυσμού και στην διατήρηση της υγείας. Σε πολλές περιπτώσεις είναι αδύνατη η διαφύλαξη της υγείας του ιχθυοπληθυσμού και παρατηρούνται θνησιμότητες. Σε αυτές τις περιπτώσεις ισχύουν τα ακόλουθα: Γενικές Αρχές Η διατήρηση της υγείας των ψαριών της μονάδας είναι στη δικαιοδοσία του κτηνίατρου ιχθυοπαθολόγου - υπευθύνου της μονάδας. Απαιτείται γνώση και συνεχής καταγραφή της φυσιολογικής συμπεριφοράς του ιχθυοπληθυσμού όσον αφορά την διατροφή, την κολύμβηση, τα ποσοστά θνησιμότητας κτλ. Περιορισμός των επιπέδων του stress του ιχθυοπληθυσμού για την αποτροπή καταστολής του ανοσοποιητικού συστήματος. Εισαγωγή ιχθυοπληθυσμού πιστοποιημένα ελεύθερου ασθενειών και κατάλληλα εμβολιασμένου στον ιχθυογεννητικό σταθμό. Λήψη όλων των απαραίτητων προληπτικών μέτρων με στόχο την πρόληψη επιμόλυνσης μεταξύ κλωβών, μονάδων, και περιοχών με απολύμανση εξοπλισμού, οχημάτων, ρουχισμού, προσωπικού και επισκεπτών. Στην περίπτωση υποψίας προβλήματος, ταχεία και αποτελεσματική αντίδραση στο συγκεκριμένο πρόβλημα. Οι φαρμακευτικές ουσίες που χρησιμοποιούνται για την αντιμετώπιση προβλημάτων ιχθυοπαθολογίας θα πρέπει να είναι εγκεκριμένες από τον Εθνικό Οργανισμό Φαρμάκων (Ε.Ο.Φ) για εφαρμογή σε ψάρια και το υδάτινο περιβάλλον και η προμήθεια τους πρέπει να γίνεται από εγκεκριμένους από τον ΕΟΦ προμηθευτές, ενώ θα πρέπει να είναι κατάλληλα για το πρόβλημα που έχει διαγνωστεί. Όλες οι φαρμακετικές ουσίες / χημειοθεραπευτικά χορηγούνται μετά από Κτηνιατρική Συνταγή. Όλες οι φαρμακετικές ουσίες / χημειοθεραπευτικά σε ιδανικές συνθήκες χορηγούνται κάτω από την επίβλεψη Κτηνίατρου, όπου όμως αυτό δεν είναι δυνατό ακολουθούνται προσεκτικά οι οδηγίες του παρασκευαστή και η νομοθεσία Υγιεινής και Ασφάλειας. Οι χειριστές σε κάθε στιγμή θα πρέπει να μπορούν να εφαρμόζουν εγκεκριμένες αποτελεσματικές αγωγές σε όλη την βιομάζα της μονάδας. Το πρόγραμμα αγωγής και τα επίπεδα βιομάζας θα πρέπει να καταγράφονται. Πρακτική προληπτικής χρήσης χημειοθεραπευτικών θα πρέπει να αποφεύγεται για να μειωθεί η πιθανότητα ανάπτυξης ανθεκτικότητας και η περιβαλλοντική επιβάρυνση. Όλες οι αγωγές θα πρέπει να επιβλέπονται σε όλη την διάρκεια τους από έμπειρο κατάλληλα εκπαιδευμένο προσωπικό. Όταν εμφανιστούν συμπτώματα αυξημένου stress στον ιχθυοπληθυσμό κατάλληλες ενέργειες θα πρέπει να γίνουν άμεσα (οξυγόνωση νερού, απομάκρυνση ποδιάς κτλ.)\n9 Ο ιχθυοπληθυσμός θα πρέπει να βρίσκεται υπό επιτήρηση για κάποιο χρονικό διάστημα μετά την αγωγή με στόχο τον προσδιορισμό της αποτελεσματικότητας της αγωγής και της αντίδρασης του ιχθυοπληθυσμού σε αυτή. Μη χρησιμοποιημένες φαρμακευτικές / χημειοθεραπευτικές ουσίες θα πρέπει να απομακρύνονται με κατάλληλο τρόπο. Αποθήκευση φαρμακευτικών / χημειοθεραπευτικών ουσιών θα πρέπει να γίνεται ακολουθώντας όλες τις νομικές διατάξεις κατάλληλη σήμανση, χρήση σημασμένων χώρων αποθήκευσης που κλειδώνουν κτλ. Θα πρέπει να κρατούνται αρχεία όλων των αγωγών και να φυλάσσονται σύμφωνα με τις διατάξεις του Προτύπου AGRO 4.1. Σε ορισμένες περιπτώσεις όπου η πίεση του παθογόνου είναι μεγάλη συστήνεται να ακολουθείται συγχρονισμένη χρήση αγωγών φαρμακευτικών / χημειοθεραπευτικών αγωγών σε μονάδες μιας περιοχής με στόχο την εκρίζωση του προβλήματος και την μείωση πιθανότητας επαναμόλυνσης. Αυτή η στρατηγική θα πρέπει να λαμβάνει υπόψη την συνδυαστική δράση στο περιβάλλον. Νόμιμες περίοδοι αναμονής θα πρέπει να παρατηρούνται μετά από όποια αγωγή. Σε περίπτωση που δεν καθορίζεται χρόνος αναμονής αυτός δεν πρέπει να είναι κατώτερος των 500 βαθμοημερών. Θα πρέπει να λαμβάνονται σοβαρά υπόψη οι αντενδείξεις / παρενέργειες στο προσωπικό κατά την διάρκεια και μετά την χρήση των φαρμακευτικών ουσιών (όπως περιγράφονται στο δελτίο στοιχείων του σκευάσματος) Αγωγές με εμβάπτιση (Κυρίως για εξωτερικές παρασιτώσεις) Όλες οι χημικές ουσίες θα πρέπει να έχουν άδεια χρήσης και να χρησιμοποιούνται κατά το δυνατό σε μικρές ποσότητες. Θα πρέπει να γίνονται τακτικοί έλεγχοι / μετρήσεις παρασίτων ώστε να μειωθεί η χρήση χημικών ουσιών και η περιβαλλοντική επιβάρυνση με ταυτόχρονη αύξηση της αποτελεσματικότητας. Μειώνεται ο όγκος του κλωβού αποφεύγοντας τα προβλήματα που αφορούν stress των ψαριών και μείωση της ευημερίας του ιχθυοπληθυσμού. Επιφανειακή μερική έγκλιση του κλωβού με περιφερειακό διαχωριστικό συστήνεται να εφαρμόζεται σε όλες τις αγωγές. Οι αγωγές θα πρέπει να προγραμματίζονται κατάλληλα ώστε η αφαίρεση του διαχωριστικού να συμπίπτει με την ύπαρξη καλής ανανέωσης του νερού έτσι ώστε η χημική ουσία να διαλύεται γρήγορα μειώνοντας όποια περιβαλλοντική επίδραση. Οι χημικές ουσίες θα πρέπει να χρησιμοποιούνται σε νόμιμες συγκεντρώσεις και θα πρέπει να προ-διαλύονται σε όγκο νερού πριν προστεθούν στον κλωβό. Οι χημικές ουσίες σε διάλυμα θα πρέπει να προστίθενται κάτω από την επιφάνεια, δεν θα πρέπει να προστίθενται στην επιφάνεια γιατί αυτό αυξάνει τον κίνδυνο του χειριστή. Μόνο το εντελώς απαραίτητο προσωπικό θα πρέπει να φοράει προστατευτικό εξοπλισμό / ρουχισμό και θα πρέπει να βρίσκεται αντίθετα από την φορά του αέρα τη στιγμή της αγωγής.\n10 Οι ποσότητες των χημικών ουσιών και η διάρκεια της αγωγής θα πρέπει να ακολουθεί την συνταγή του Κτηνίατρου. Δεν θα πρέπει ανεξέλεγκτα να αυξάνεται η δοσολογία ή η διάρκεια της αγωγής για λόγους περιβαλλοντικής επίδρασης και ευημερίας του ιχθυοπληθυσμού. Οι αγωγές θα πρέπει να καταγράφονται σε ειδικό αρχείο. Συνιστάται να γίνεται σε επίπεδο μονάδας τακτικός προσδιορισμός περιβαλλοντικής επιβάρυνσης Αγωγές στην τροφή (Χρησιμοποιείται για θεραπεία βακτηριακών και παρασιτικών νοσημάτων) Αγωγές θεραπευτικές ή και προληπτικές στην τροφή είναι συνήθως αντιβιοτικά, νέας γενιάς αντιπαρασιτικά φάρμακα και νέας γενιάς εμβόλια. Θα πρέπει να γίνονται συχνές μετρήσεις παρασίτων ώστε να γίνεται αποτελεσματική θεραπεία, να χρησιμοποιούνται μικρές ποσότητες και να περιορίζεται η περιβαλλοντική επιβάρυνση. Όλες οι φαρμακευτικές ουσίες / χημειοθεραπευτικά χορηγούνται μετά από Κτηνιατρική Συνταγή. Η τροφή θα πρέπει να παρασκευάζεται από αναγνωρισμένη / εγκεκριμένη εταιρεία παραγωγής ιχθυοτροφών μετά από λήψη Κτηνιατρικής Συνταγής με σκοπό την κατάλληλη ποσότητα και διασπορά της φαρμακευτικής ουσίας στο σύμπηκτο τροφής και θα πρέπει να είναι κατάλληλα σημασμένη. Σε έκτακτες περιπτώσεις, μικρές ποσότητες μπορεί να παρασκευαστούν στην μονάδα με την προϋπόθεση ότι υπάρχει η κτηνιατρική συνταγή και η κατάλληλη επιτήρηση. Προσεκτικό τάισμα απαιτείται για να έχουν όλα τα ψάρια πρόσβαση στην τροφή. Προσεκτικό τάισμα εξασφαλίζει μειωμένη περιβαλλοντική επιβάρυνση μέσω της βιο-συσσώρευσης στον πυθμένα κάτω από τα κλουβιά. Η φαρμακούχος ιχθυοτροφή ταΐζεται στα πρώτα γεύματα και αν χρειαστεί συμπληρώνεται από κανονική τροφή. Ο ιχθυοπληθυσμός θα πρέπει να βρίσκεται υπό επιτήρηση για κάποιο χρονικό διάστημα μετά την αγωγή με στόχο τον προσδιορισμό της αποτελεσματικότητας της αγωγής και της αντίδρασης του ιχθυοπληθυσμού σε αυτή. 2.6 Περιβαλλοντικά θέματα Οι ιχθυοκαλλιεργητές αναγνωρίζουν την πιθανότητα περιβαλλοντικής επιβάρυνσης από την ίδια την φύση της καλλιέργειας, των διαδικασιών παραγωγής και του εντοπισμού\n11 της. Ορθή περιβαλλοντική πρακτική και διαχείριση είναι αλληλένδετη με την καλή επιχειρηματική πρακτική επιτρέποντας στην θαλασσοκαλλιέργεια να αναπτυχθεί σε αυτοδύναμη πορεία. Θα ενισχύσει επίσης την συνεργασία με τις αρμόδιες αρχές με την ευθύνη προστασίας του θαλάσσιου περιβάλλοντος για όλους. Υιοθέτηση Ορθής περιβαλλοντικής πρακτικής θα βελτιώσει σημαντικά την εικόνα της θαλασσοκαλλιέργειας και θα βελτιώσει τις σχέσεις με τους καταναλωτές και το κοινό γενικότερα. Επιπρόσθετα υπάρχουν άλλοι που θα επιθυμούσαν να εκμεταλλευτούν το θαλάσσιο περιβάλλον για δικό τους σκοπό. Το ευρύ κοινό επίσης περιμένει ανοιχτή πρόσβαση σε καθαρό και χωρίς ρύπους θαλάσσιο περιβάλλον Γενικά Σημεία Οι ιχθυοκαλλιεργητές λαμβάνουν σοβαρά υπόψη τους την μελέτη περιβαλλοντικών επιπτώσεων η οποία είναι απαραίτητη για την έναρξη λειτουργίας όποιας μονάδας παραγωγής. Αφού αναγνωριστούν οι κίνδυνοι, θα πρέπει να αναπτυχθούν σχέδια διαχείρισης και διαδικασίες για να επιτραπεί η μείωση ή και η εξαφάνιση αυτών των κινδύνων. Οι εταιρείες θα πρέπει να ακολουθούν τακτικούς ελέγχους περιβαλλοντικών επιπτώσεων ακόμη και όταν δεν απαιτούνται από τις αρμόδιες αρχές. Ένα βασικό πρόγραμμα συνιστάται να περιλαμβάνει καθημερινό έλεγχο θερμοκρασίας και διαλυμένου οξυγόνου. Ενθαρρύνονται τακτικοί έλεγχοι θρεπτικών υλικών και πλαγκτονικών επιπέδων. Ενθαρρύνονται ετήσιοι έλεγχοι του βυθού της θάλασσας. Άρτια περιβαλλοντική διαχείριση και παρακολούθηση παρέχει πρώιμα ειδοποίηση για ανερχόμενα προβλήματα, επιτρέπει ταχεία επίλυσή τους, ενισχύει την εμπιστοσύνη του πελάτη και με την επίδειξη της απαραίτητης σχολαστικότητας μπορεί να προσφέρει πλεονεκτήματα προώθησης του προϊόντος. Ο σχεδιασμός και η διαμόρφωση των κλωβών και της βάσης της ξηράς θα πρέπει να σέβεται το περιβάλλον τοπίο με στόχο την μείωση της οπτικής επίπτωσης.\n12 2.6.2 Άγρια χλωρίδα και πανίδα Η γεωγραφική κατανομή της θαλασσοκαλλιέργειας σημαίνει ότι αυτή θα αλληλεπιδρά με την τοπική πανίδα, συμπεριλαμβανόμενης και αυτής που τρέφεται με ψάρια. Είναι σημαντικό οι ιχθυοκαλλιεργητές να γνωρίζουν την σχετική με την προστασία της άγριας χλωρίδας και πανίδας νομοθεσία και να λειτουργούν με γνώμονα αυτή. Η τοποθεσία της μονάδας θα πρέπει να περιορίζει κατά το δυνατό την πιθανότητα αλληλεπιδράσεων μεταξύ εκτρεφόμενου ιχθυοπληθυσμού και άγριας πανίδας, είτε αυτή τρέφεται με ψάρια είτε όχι. Η επιλογή θέσης θα πρέπει να γίνεται σε απόσταση από περιοχές αναπαραγωγής υδρόβιων οργανισμών και από επίσημα ή ανεπίσημα προστατευμένες περιοχές. Έρευνα τοποθεσίας και κατάλληλη συμβουλευτική δράση θα υποδείξει τις περιοχές που έχουν ενδιαφέρον λόγω της άγριας πανίδας τους και θα τις επισημάνει. Όλα τα συστήματα προστασίας από θηρευτές θα πρέπει να είναι αποτελεσματικά, μη θανατηφόρα και να αποτρέπουν τον αποκλεισμό της άγριας πανίδας. Συνιστάται, όπου απαιτείται, να τοποθετούνται επιφανειακά δίχτυα για την αποτροπή άγριων πτηνών. Η προτεινόμενη λύση όπου υπάρχουν ανάλογα προβλήματα είναι η χρήση τεταμένου διχτυού. (χρησιμοποιώντας συνδυασμό βαριδιών και σχοινιών) Τα δίχτυα θηρευτών θα πρέπει να έχουν τέτοιο μέγεθος ματιού ώστε να αποφεύγεται η παγίδευση και να είναι τεταμένα με την βοήθεια βυθιζόμενων βαριδιών. Όλα τα δίχτυα θα πρέπει να ελέγχονται και να συντηρούνται τακτικά. Όπου οι θηρευτές αποτελούν σοβαρό πρόβλημα θα πρέπει να χρησιμοποιούνται ακουστικοί διώκτες όπου επιτρέπεται σε συνδυασμό με τεταμένα δίχτυα, εκτός αν απαγορεύεται από την αρμόδια αρχή. Οι διώκτες θα πρέπει να ρυθμίζονται και να λειτουργούν με τέτοιο τρόπο ώστε να καλύπτουν όλη την μονάδα και θα πρέπει να παράγουν ένα τυχαίο και ποικίλο σήμα. Όπου όλα τα μέσα έχουν αποτύχει, συνιστάται επικοινωνία με τις αρχές για την έγκριση χρήσης ανθρωπιστικών καταστρεπτικών μεθόδων. Όποιο ζώο παγιδεύεται θα πρέπει να απελευθερώνεται αμέσως στο θαλάσσιο περιβάλλον ενώ αν έχει τραυματιστεί σοβαρά θα πρέπει με συμφωνία της αρμόδιας αρχής να απομακρύνεται με ανθρωπιστικό τρόπο. Αλληλεπιδράσεις με τον άγριο ιχθυοπληθυσμό μπορούν να μειωθούν στο ελάχιστο με τακτικό έλεγχο και εφαρμογή ορθής πρακτικής διατροφής.\n13 2.6.3 Διαφυγές Τα δίχτυα θα πρέπει να ελέγχονται, να επισκευάζονται και να επιδιορθώνονται συχνά. Για να διατηρούν την ανθεκτικότητά τους τα δίχτυα θα πρέπει να αποθηκεύονται καλυμμένα η υπεριώδης ακτινοβολία εξασθενεί το υλικό τους. Θα πρέπει να λαμβάνονται όλα τα απαραίτητα μέτρα για αποφυγή διαφυγών κατά την διάρκεια διαδικασιών διαχείρισης. Συνιστάται να αποφεύγεται η εκούσια απελευθέρωση εκτρεφόμενων ψαριών στην θάλασσα. Όλα τα περιστατικά που αφορούν διαφυγές εκτρεφόμενου ιχθυοπληθυσμού θα πρέπει να καταγράφονται. Οι εταιρείες θα πρέπει να έχουν αναπτύξει σχέδια έκτακτης ανάγκης περιγράφοντας τις ενέργειες που θα πρέπει να γίνουν σε περίπτωση διαφυγής Φαρμακευτικές ουσίες Ένας αριθμός περιβαλλοντικών ανησυχιών έχουν αναπτυχθεί όσον αφορά την χρήση χημειοθεραπευτικών, φαρμάκων και χημικών στην θαλασσοκαλλιέργεια. Θα πρέπει να λαμβάνονται μέτρα για την χρήση περιβαλλοντικά φιλικών μεθόδων για την προστασία της υγείας των εκτρεφόμενων ιχθυοπληθυσμών. Θα πρέπει να χρησιμοποιούνται μόνο εγκεκριμένες από την αρμόδια αρχή φαρμακευτικές ουσίες και οι ποσότητές τους θα πρέπει να κρατούνται στο ελάχιστο δυνατό. Θα πρέπει να ακολουθείται ορθή πρακτική όσον αφορά την διαχείριση του ιχθυοπληθυσμού πχ. ιχθυοπυκνότητα, ποσοστό ταΐσματος κτλ. Προτείνεται εφαρμογή μη χημικών μεθόδων για τον έλεγχο της ανάπτυξης φυκών στην επιφάνεια των διχτυών και των κλωβών εφ όσον αυτό είναι δυνατό ή εναλλακτικά χρήση κατάλληλων εγκεκριμένων χημικών περιβαλλοντικά φιλικών σκευασμάτων. Εξασφάλιση της άμεσης διάλυσης και διασποράς της φαρμακευτικής ουσίας στο υδάτινο περιβάλλον μετά την αγωγή. Στην περίπτωση της χρήσης φαρμακούχου ιχθυοτροφής θα πρέπει να εξασφαλίζεται η ύπαρξη ενός συστήματος ασφαλείας άμεσης ή έμμεσης παρακολούθησης για να αποφεύγεται η συσσώρευση στον πυθμένα. Θα πρέπει να ακολουθείται τακτικός έλεγχος για την εξακρίβωση πιθανής περιβαλλοντικής επιβάρυνσης. Τήρηση με ακρίβεια των σχετικών αρχείων.\n14 2.6.5 Οργανικές Ενώσεις Προέρχεται από υπολείμματα τροφής και περιττώματα και πιθανά αποτελεί την μεγαλύτερη πηγή ρύπανσης από μια μονάδα ιχθυοκαλλιεργειών. Περιβαλλοντικές επιδράσεις από τα περιττώματα εξαρτώνται από τον τύπο της τροφής την ποσότητα της τροφής και είναι πιο περιορισμένα από αυτά που προέρχονται από περιττώματα τα οποία λόγω του αργού ρυθμού βύθισης και της λεπτής σύστασής τους διασπείρονται σε ευρύτερη έκταση. Ο τύπος το σύστημα ταΐσματος, ο ρυθμός και η περιοχή συσσώρευσης αλληλεπιδρούν ώστε να προσδιορίσουν την περιβαλλοντική επίδραση από τα υπολείμματα τροφής. Η εισαγωγή τους μπορεί να περιοριστεί μέσω: Ελεγχόμενη διατροφή με παρακολούθηση του επιπέδου διατροφής του ιχθυοπληθυσμού και με τακτικούς ελέγχους των αποτελεσμάτων ανάπτυξης με στόχο την έγκαιρη διόρθωση και προσαρμογή του σιτηρεσίου. Χρήση των κατάλληλων σιτηρεσίων όσον αφορά την σύσταση, μέγεθος σύμπηκτου και ποσοστού ταΐσματος. Εφαρμογή τακτικού προσδιορισμού της εισαγωγής οργανικών παραγόντων θα δώσει πρώιμες ενδείξεις για πιθανά προβλήματα και θα επιτρέψει γρήγορες διορθωτικές ενέργειες. Ορθολογική επιλογή και χρήση της τροφής έτσι ώστε να επιτυγχάνονται τα καλύτερα δυνατά αποτελέσματα (ελάχιστος συντελεστής μετατρεψιμότητας FCR) με τον τύπο τροφής που χρησιμοποιείται και συνεχής προσπάθεια αναβάθμισης της ποιότητας της τροφής (και του ενεργειακού της περιεχομένου) έτσι ώστε η μονάδα να βελτιώνει συνεχώς σε κάθε παραγωγή της σε συνεργασία με τον προμηθευτή της τα αποτελέσματά της (οικονομικά και περιβαλλοντικά). Χαμηλός Συντελεστής Μετατρεψιμότητας σημαίνει χαμηλό κόστος παραγωγής και μικρότερη επιβάρυνση του περιβάλλοντος Άλλοι παράγοντες Απομακρύνετε όλα τα σκουπίδια και τα άχρηστα υλικά από την μονάδα και διευθετήστε τα κατάλληλα σε συνεργασία με την τοπική κοινότητα. Χρησιμοποιήστε πάνω από την επιφάνεια υλικά με ήπιους χρωματικούς τόνους. Σεβασμός της χρήσης του θαλάσσιου περιβάλλοντος και από άλλους χρήστες ναυσιπλοΐα, ψάρεμα, τουρισμός. Σεβασμός ιστορικών, πολιτιστικών ή αρχαιολογικών χώρων κοντά στην περιοχή της μονάδας παραγωγής Οι παράκτιες εγκαταστάσεις θα πρέπει να σχεδιαστούν με βάση την ελάχιστη περιβαλλοντική επιβάρυνση και πρέπει να ακολουθούν τις αντίστοιχες πολιτικές οδηγίες και νομοθετικές διατάξεις. Γνώση και σεβασμός της σχετικής περιβαλλοντικής νομοθεσίας και των διατάξεων για την προστασία της άγριας πανίδας και χλωρίδας.\n15 2.6 Διαχείριση Ιχθυοπληθυσμού Όλες οι διαδικασίες παραγωγής και διαχείρισης θα πρέπει να εφαρμόζονται με τέτοιο τρόπο ώστε να περιορίζουν το stress του ιχθυοπληθυσμού. Αυτό επιβεβαιώνει την ευημερία του ιχθυοπληθυσμού, προωθεί την ανάπτυξη και την ποιότητα του τελικού προϊόντος και μειώνει την περιβαλλοντική επιβάρυνση Θνησιμότητες Τακτική και γρήγορη απομάκρυνση των νεκρών ή και των ετοιμοθάνατων ψαριών περιορίζει τα πιθανά προβλήματα υγείας και τις περιβαλλοντικές επιπτώσεις. Η αιτία των θνησιμοτήτων θα πρέπει να εξακριβώνεται από Κτηνίατρο Iχθυοπαθολόγο. Οι θνησιμότητες (σε ιδανικές συνθήκες) θα πρέπει να απομακρύνονται καθημερινά ιδιαίτερα κατά την διάρκεια του καλοκαιριού όπου ο ρυθμός αποσύνθεσης όπως και ο ρυθμός διασποράς ασθενειών είναι υψηλότερος. Όταν η καθημερινή απομάκρυνση των θνησιμοτήτων δεν είναι δυνατή, οι θνησιμότητες θα πρέπει να απομακρύνονται όσο συχνά είναι πρακτικό, κατά προτίμηση κάθε 2-3 ημέρες. Όταν κάποια ασθένεια βρίσκεται σε εξέλιξη οι θνησιμότητες θα πρέπει να απομακρύνονται καθημερινά εκτός εάν αυτό οδηγεί σε περαιτέρω αύξηση της θνησιμότητας. Καθημερινή απομάκρυνση θνησιμοτήτων μπορεί εύκολα να επιτευχθεί με χρήση συλλεκτών θνησιμοτήτων στον πυθμένα των κλωβών. Άλλες κατάλληλες μέθοδοι για την απομάκρυνση των θνησιμοτήτων περιλαμβάνουν την χρήση δυτών και μηχανικών συστημάτων. Όταν χρησιμοποιούνται δύτες θα πρέπει να μπορούν να μετακινούνται από κλωβό σε κλωβό κάτω από την επιφάνεια από το να βγαίνουν συνεχώς στην επιφάνεια. Όλα τα νεκρά ή θνησιγενή ψάρια θα πρέπει να καταμετρούνται ή όταν δεν είναι δυνατόν (μεγάλος αριθμός) να γίνεται εκτίμηση του αριθμού τους με ζύγιση του συνόλου και διαίρεσής του με το μέσο βάρος ψαριού και να ελέγχονται εξωτερικά με την απομάκρυνσή τους από τον κλωβό για απώλειες λεπιών, πληγές, απώλεια οφθαλμών ή πτερυγίων κτλ. και όποια εξωτερικά σημεία θα πρέπει να καταγράφονται. Αν δεν υπάρχει κανένα εξωτερικό σημείο της αιτίας των θνησιμοτήτων, τα ψάρια θα πρέπει να στέλνονται έγκαιρα και κατάλληλα προετοιμασμένα για την μεταφορά σε εργαστήριο ιχθυοπαθολογίας για διάγνωση. Αν διαγνωστεί ένα πρόβλημα υγείας θα πρέπει να αρχίσει το ταχύτερο δυνατό η κατάλληλη θεραπευτική αγωγή. Η προτεινόμενη ορθή πρακτική για την απομάκρυνση των θνησιμοτήτων είναι η ενσίρωση, η καύση και η ταφή. Οι θνησιμότητες δεν θα πρέπει ποτέ να πετιούνται στην θάλασσα. Τα αρχεία θνησιμοτήτων θα πρέπει να κρατούνται και θα πρέπει να περιλαμβάνουν ημερομηνία, αριθμούς, βάρος (αν το βάρος του δείγματος δεν είναι γνωστό) και αιτία (αν και όταν γίνει γνωστή). Όλες οι αυξήσεις στον ρυθμό θνησιμοτήτων θα πρέπει να εξιχνιάζονται γρήγορα και άμεσες ενέργειες θα πρέπει να γίνονται για την διόρθωση της κατάστασης. Το προσωπικό της μονάδας θα πρέπει να εκπαιδεύεται και να ενημερώνεται για τους κύριους λόγους που προκαλούν θνησιμότητες στα ψάρια.\n16 2.7.2 Διατροφή Η διαχείριση διατροφής παίζει πολυσύνθετο ρόλο στην θαλασσοκαλλιέργεια. Επηρεάζει την παραγωγή, την οικονομική προοπτική, την ευημερία του ιχθυοπληθυσμού, την υγεία και το θαλάσσιο περιβάλλον. Η ορθή πρακτική απαιτείται για να εξασφαλιστούν ιδανικές επιδράσεις σε όλους αυτούς τους τομείς. Η τροφή απαιτείται να διατηρεί την υγεία να προάγει την ανάπτυξη και να είναι φιλική προς το περιβάλλον Επιλογή της τροφής Όλα τα σιτηρέσια θα πρέπει να είναι εγκεκριμένα υψηλής ποιότητας, με σωστή διαιτητική σύσταση όσον αφορά τα θρεπτικά συστατικά και να καλύπτει όλες τις ενεργειακές απαιτήσεις του ιχθυοπληθυσμού. Οι προδιαγραφές τους θα πρέπει να διασφαλίζονται προς τον παραγωγό με έγκυρα νόμιμα πιστοποιητικά που θα παρέχει ο κατασκευαστής τους. Η σύσταση των ιχθυοτροφών θα πρέπει να καλύπτεται από την Ελληνική και Ευρωπαϊκή νομοθεσία. Η φυσική τους δομή θα πρέπει να εγγυάται την ελάχιστη επίπτωση στο περιβάλλον, δεν θα πρέπει να περιέχει δηλαδή υψηλά ποσοστά σκόνης. Η τροφή που χρησιμοποιείται θα πρέπει να είναι παρασκευασμένη για το είδος του ψαριού που θα χορηγηθεί και να συνοδεύεται από αναλυτικό τεχνικό φυλλάδιο που θα αναγράφονται : η σύσταση και σύνθεση της τροφής (όπως ορίζει η σχετική νομοθεσία), το ενεργειακό της περιεχόμενο, οι διαστάσεις των κόκκων και οι προτεινόμενες ποσότητες ανά μέγεθος ψαριού και θερμοκρασία (πίνακας διατροφής). Σε κάθε συσκευασία θα πρέπει να αναγράφεται εκτός από τα επιβαλλόμενα από το νόμο (ονομασία προϊόντος, σύνθεση) η ημερομηνία λήξης της τροφής και ο αριθμός παρτίδας παραγωγής της. Οι ιχθυοτροφές δεν θα πρέπει να περιέχουν προϊόντα, υποπροϊόντα και παραπροϊόντα χερσαίων ζώων σύμφωνα με την Εθνική και Κοινοτική Νομοθεσία, Διαχείριση της τροφής Το μέγεθος του σύμπηκτου θα πρέπει να είναι κατάλληλο για το μέγεθος του εκτρεφόμενου ιχθυοπληθυσμού. Το ποσοστό διατροφής (ανά γεύμα ή ανά ημέρα) θα πρέπει να είναι κατάλληλο για τον αριθμό και την βιομάζα των ψαριών σε ένα κλωβό. Τα ψάρια θα πρέπει να τρέφονται σε τακτά διαστήματα ώστε να μην προκληθεί ή να αυξηθούν τα επίπεδα του stress. Το ποσοστό της τροφής θα πρέπει να παραδίδεται και να διασπείρεται στην επιφάνεια του νερού ώστε όλα τα ψάρια να έχουν ίση ευκαιρία να τραφούν και να καλύψουν τις ημερήσιες διατροφικές τους ανάγκες. Στα μικρά συστήματα κλωβών συστήνεται διατροφή με το χέρι για να επιτευχθεί η καλύτερη στρατηγική διατροφής. Σε μεγαλύτερα συστήματα αυτόματες ταίστρες θα απαιτηθούν με στόχο την διανομή και τον ρυθμό διασποράς για εξασφάλιση ιδανικής διατροφής.\n17 Όπου χρησιμοποιείται αυτόματο σύστημα θα πρέπει να υπάρχει σύστημα αντιδραστικής αναφοράς έτσι ώστε να μειώνεται ή να εξαλείφεται η κατάχρηση τροφής. Η αναφορά μπορεί να γίνεται είτε από τον χειριστή είτε με ένα αυτόματο σύστημα ανάδρασης. Το ποσοστό ταίσματος θα πρέπει να αναπροσαρμόζεται λαμβάνοντας υπόψη την ανάπτυξη του ιχθυοπληθυσμού. Για την αποφυγή συγκέντρωσης μη αποδεκτών επιπέδων συσσωρευμένου λίπους στον ιχθυοπληθυσμό θα πρέπει να διορθώνεται η διαχείριση της τροφής (αναπροσαρμογή σητηρεσίων, επαναμέτρηση της βιομάζας με δειγματοληψία, έλεγχος των πινάκων διατροφής) ώστε να αποφεύγεται στην τελική φάση ανάπτυξης εφαρμόζεται νηστεία για να διορθωθεί η κατάσταση καθώς αυτή αυξάνει τα επίπεδα του stress και περιορίζει την ευημερία του ιχθυοπληθυσμού. Μείωση των επιπέδων του συσσωρευμένου λίπους θα πρέπει να επιτευχθεί με μείωση της παρεχόμενης ενέργειας ανά γεύμα, είτε μειώνοντας την ποσότητα της τροφής (δίαιτα, όχι νηστεία) είτε κρατώντας την ποσότητα σταθερή και μειώνοντας το ενεργειακό περιεχόμενο της τροφής. Αν η διατροφή θα πρέπει να περιοριστεί για οποιοδήποτε λόγο μειώστε τον αριθμό των γευμάτων παρά την ποσότητα της τροφής που ταίζεται σε κάθε γεύμα. Η παραγωγή και χρήση φαρμακούχων ιχθυοτροφών, θα πρέπει να ακολουθεί την Ελληνική και Ευρωπαϊκή νομοθεσία με την εφαρμογή κτηνιατρικής συνταγής και τήρηση σχετικών περιόδων αναμονής. Όλες οι τροφές θα πρέπει να αποθηκεύονται σε καθαρούς, ξηρούς και υδατοστεγείς και καλά αεριζόμενους χώρους ενώ σε αυτούς έχουν πρόσβαση μόνο οι εργαζόμενοι στη μονάδα. Οι χώροι αποθήκευσης ιχθυοτροφών δεν θα πρέπει να είναι προσβάσιμοι σε κατοικίδια ζώα, τρωκτικά ή έντομα. Οι φαρμακούχες ιχθυοτροφές κατάλληλα σημασμένες θα πρέπει να αποθηκεύονται σε ξεχωριστούς χώρους από τις κανονικές ιχθυοτροφές για να αποφευχθεί όποια ανάμειξη. Αρχεία ιχθυοτροφών θα πρέπει να κρατούνται συνεχώς και θα πρέπει να περιλαμβάνουν λεπτομέρειες του προμηθευτή, ποσότητα, τύπος ιχθυοτροφής σε αποθήκευση, ποσότητες που ταίστηκαν σε κάθε κλωβό, προβλήματα κτλ Ζύγισμα δείγματος Όπου είναι δυνατό αυτό θα πρέπει να γίνεται παράλληλα με άλλες δραστηριότητες διαχείρισης του ιχθυοπληθυσμού (πχ. διαλογή). Τα ψάρια που ζυγίζονται θα πρέπει να αποτελούν τυχαίο δείγμα (αν είναι δυνατό από δύο-τρία σημεία του κλωβού) και δεν θα πρέπει να περιλαμβάνονται ψάρια που κολυμπούν στην περιφέρεια του κλωβού. Οι χρήση ανιχνευτή βιομάζας θα πρέπει να υπολογιστεί σαν εναλλακτική λύση αφού στην περίπτωση αυτή δεν χρειάζονται χειρισμοί του ιχθυοπληθυσμού. Όπου αυτό δεν είναι εφικτό ο χειρισμός του ιχθυοπληθυσμού θα πρέπει να γίνει με προσοχή χρησιμοποιώντας εξοπλισμό που δεν προκαλεί τραύματα, απώλειες λεπιών κτλ. ή στρεσάρει τα ψάρια. Με την βοήθεια απόχης μικροί πληθυσμοί ψαριών απομακρύνονται και ένα δείγμα από αυτούς ζυγίζεται.\n18 Οι ζυγαριές μετακίνησης δεν θα πρέπει να γεμίζονται με ψάρια για επιτάχυνση της διαδικασίας. Αν απαιτείται μέτρηση μήκους ή επιπέδων συσσωρευμένου λίπους τα ψάρια θα πρέπει να αναισθητοποιούνται. Όταν χρησιμοποιείται αναισθησία θα πρέπει να ακολουθούνται όλες οι διατάξεις υγείας και ασφάλειας όπως και η σχετική νομοθεσία Διαλογή /Αραιώσεις Οι ιχθυοπληθυσμοί συχνά απαιτούν κατά την διάρκεια του κύκλου παραγωγής τους, διαλογές για δύο κύριους λόγους. Αρχικά για να αποτραπεί η ανάπτυξη ιεραρχιών κυριαρχίας όπου αυτές αναπτύσσονται τα κυρίαρχα ψάρια αποτρέπουν τα άλλα από την πρόσβαση στην τροφή με όλα τα επακόλουθα προβλήματα.. Αραίωση είναι η διαδικασία όπου ένας κλωβός χωρίζεται αριθμητικά (συνήθως σε δύο ίσα μέρη) καθώς η βιομάζα του κλωβού σταδιακά γίνεται περιοριστικός παράγοντας. Προτείνεται συχνά η αρχική τοποθέτηση του αριθμού ψαριών που αντιστοιχούν στην τελική βιομάζα με στόχο όπου είναι δυνατό να αποφευχθούν διαλογές και αραιώσεις σε όλη την διάρκεια του κύκλου παραγωγής. Αν η διαλογή /αραίωση είναι απαραίτητη, αυτή θα πρέπει να συνδυάζεται με άλλες διαδικασίες διαχείρισης του ιχθυοπληθυσμού. Όπου είναι δυνατό αποφύγετε την διαλογή / αραίωση κατά την διάρκεια χρονικών περιόδων όπου η θερμοκρασία του νερού είναι πολύ αυξημένη για να ελαχιστοποιηθεί η πιθανότητα εκδήλωσης κάποιας ασθένειας. Θα πρέπει να εφαρμόζεται νηστεία ωρών στον ιχθυοπληθυσμό πριν την διαλογή / αραίωση για την μείωση απώλειας λεπιών. Παθητική διαλογή θα πρέπει να προτιμάται όπου είναι δυνατό και πρακτικό. Τα μηχανικά συστήματα θα πρέπει να μειώνουν το stress και όπου είναι πρακτικό να αφήνουν τα ψάρια να μετακινούνται μέσα στο νερό. Όπου θα πρέπει να χρησιμοποιούνται δίχτυα θα πρέπει να μην έχουν κόμπους με στόχο να αποφεύγονται οι τραυματισμοί και η απώλεια λεπιών. Δεν θα πρέπει να υπάρχει σημαντική διαφορά μεταξύ του αρχικού και του περιβάλλοντος υποδοχής. Θα πρέπει να τηρούνται αρχεία όλων των διαλογών / αραιώσεων και θα πρέπει να περιγράφονται αριθμοί, προέλευση και προορισμός του ιχθυοπληθυσμού.\n19 2.7.5 Περιβάλλον Εκτροφής Η διατήρηση του περιβάλλοντος εκτροφής σε ιδανικές συνθήκες είναι απαραίτητη για την ευημερία του ιχθυοπληθυσμού, την υγεία και μείωση της περιβαλλοντικής επίδρασης. Διατηρείστε το θαλάσσιο περιβάλλον σε ιδανικές συνθήκες εκτροφής για μια ομάδα παραγόντων όπως οξυγόνο, αμμωνία, νιτρικά, νιτρώδη κτλ. Μέσα στα πλαίσια λειτουργίας,η θερμοκρασία θα πρέπει να παραμένει όπου είναι δυνατό μέσα στα όρια που είναι αποδεκτά για τον εκτρεφόμενο ιχθυοπληθυσμό. Η ροή του νερού (ένταση ρευμάτων) θα πρέπει να ανανεώνει το νερό σε ικανό βαθμό, να διατηρεί το επίπεδο διαλυμένου οξυγόνου και να απομακρύνει τα οργανικά κατάλοιπα (χωρίς να προκαλεί περιβαλλοντικές επιπτώσεις) αλλά δεν θα πρέπει να προκαλεί παραμόρφωση των διχτυών μειώνοντας τον όγκο των κλωβών. Όταν εμφανίζεται πλαγκτονική άνθηση (bloom) δεν πρέπει να ταΐζετε τον ιχθυοπληθυσμό καθώς μπορεί να προκληθούν ανοξικές συνθήκες που μπορεί να οδηγήσουν σε θνησιμότητες του ιχθυοπληθυσμού Επιχειρήσεις Δυτών Οι επιχειρήσεις καταδύσεων θα πρέπει να υπακούουν σε όλες τις υπάρχουσες νομικές διατάξεις Υγείας και Ασφάλειας όπως και τις προτάσεις σχετικά με τους αριθμούς των ομάδων, διάρκεια καταδύσεων κτλ. Συστήνεται στην μονάδα να μην πραγματοποιούνται καταδύσεις μόνο από ένα δύτη. Όπου η επαναλαμβανόμενη πρόσβαση στην επιφάνεια δεν είναι δυνατό να αποφευχθεί, ιδιαίτερη μέριμνα θα πρέπει να δίνεται στον αθροιστικό χρόνο της κατάδυσης και στην πιθανή ανάγκη αποσυμπίεσης. Προτείνεται να ακολουθείται διαδικασία απολύμανσης όταν οι δύτες μετακινούνται από μονάδα σε μονάδα είτε ανήκουν στην ίδια είτε σε διαφορετικές εταιρείες.\n20 2.7.7 Εξαλίευση Η μη εφαρμογή του κώδικα ορθής πρακτικής κατά την εξαλίευση οδηγεί σε υποβάθμιση των ψαριών με οικονομική απώλεια παρά την σκληρή προσπάθεια σε όλη την διάρκεια του κύκλου παραγωγής. Έλεγχοι πριν την εξαλίευση υποδεικνύουν πότε τα ψάρια είναι έτοιμα για εξαλίευση και πώληση. Όλες οι περίοδοι αναμονής φαρμακευτικών ουσιών θα πρέπει να έχουν ολοκληρωθεί. Η διατροφή του ιχθυοπληθυσμού θα πρέπει να διακοπεί πριν την εξαλίευση, ώστε ο πεπτικός τους σωλήνας να έχει εκκενωθεί ικανοποιητικά έως πλήρως. Ως χρόνος νηστείας (σε ημέρες) ορίζεται ο λόγος 40/Τ, όπου Τ η θερμοκρασία του θαλασσινού νερού. Με εξαίρεση έκτακτες συνθήκες κακοκαιρίας ή και βλάβη εξοπλισμού, θα πρέπει να αποφεύγονται παρατεταμένες περίοδοι νηστείας. Ο εξοπλισμός εξαλίευσης θα πρέπει να είναι καθαρός και σε καλή κατάσταση πριν την χρήση και θα πρέπει να καθαρίζεται, απολυμαίνεται και ξεπλένεται με εγκεκριμένη μέθοδο μετά την χρήση. Όποιος εξοπλισμός υποπτευόμαστε ότι δεν πληρεί τα παραπάνω κριτήρια δεν θα πρέπει να χρησιμοποιείται. Από τη στιγμή που θα αρχίσει η διαδικασία της εξαλίευσης θα πρέπει να ολοκληρώνεται με φροντίδα και προσοχή το ταχύτερο δυνατό χωρίς όμως να αυξηθεί το επίπεδο του stress του ιχθυοπληθυσμού που θα οδηγούσε σε πτώση της ποιότητας του τελικού προϊόντος. Η συγκέντρωση των ψαριών πριν την απομάκρυνσή τους δεν θα πρέπει να προκαλεί αυξημένα επίπεδα stress ούτε τα ψάρια να παραμένουν συγκεντρωμένα για παρατεταμένες χρονικές περιόδους. Όπου αυτό δεν είναι εφικτό τα ψάρια μεταφέρονται με ειδικές απόχες καθαρές δεξαμενές με παγό/νερό όπου η θανάτωση επέρχεται από θερμικό shock. Η θανάτωση των ψαριών πρέπει να γίνεται σε νερό με πάγο υπό συνθήκες υγιεινής. Κατά την θανάτωση η εσωτερική θερμοκρασία των ψαριών, πρέπει να μειωθεί το συντομότερο δυνατόν στους 4 C έως 0 C. Ο χρόνος θανάτωσης πρέπει να είναι όσο το δυνατόν μικρότερος Ο πάγος ο οποίος απαιτείται για την μείωση της εσωτερικής θερμοκρασίας των ψαριών στους 4 C πρέπει να προέρχεται από πόσιμο ή καθαρό θαλασσινό νερό και να βρίσκεται σε αναλογία προς το ψάρι 1/3. Παράλληλα πρέπει να προστίθεται ικανή ποσότητα νερού ώστε να δημιουργείται ένα πήγμα το οποίο θα προστατεύει τα ψάρια από την σύνθλιψη και θα συμβάλλει στην διατήρηση του φυσικού τους σχήματος. Στη διαδικασία εξαλίευσης θα πρέπει να ακολουθούνται οι διατάξεις υγιεινής ώστε τα ψάρια να μην παρουσιάζουν εξωτερικές (αμυχές) ή εσωτερικές (αιμορραγίες) βλάβες. Η θανάτωση με χρήση παγό-νερου (shock θερμοκρασίας) θεωρείται ανθρωπιστικά αποδεκτή μέθοδος. Όπου χρησιμοποιούνται δοχεία στην εξαλίευση θα πρέπει να βρίσκονται σε καλή κατάσταση και να έχουν ανάλογα σκεπάσματα που να ταιριάζουν καλά.\n21 Σε ιδανικές συνθήκες θα πρέπει να έχουν διπλά τοιχώματα και ελαστικά τμήματα συνδέσμων και στεγανοποίησης. Οι δεξαμενές εξαλίευσης "βούτες" πρέπει να είναι κατασκευασμένες από ανθεκτικό υλικό και πρέπει να είναι καλυμμένες πριν και μετά την εξαλίευση, να είναι καθαρές και να έχουν απολυμανθεί. Τα σκάφη τα οποία χρησιμοποιούνται για εργασίες εξαλίευσης πρέπει να παρέχουν την δυνατότητα αποτελεσματικών χειρισμών οι οποίοι γίνονται υπό υγιεινές συνθήκες. Καθαρίζονται, απολυμαίνονται και συντηρούνται τακτικά. Συστήνεται η αποφυγή απόρριψης νερού γεμάτου με αίμα στην θάλασσα. Νεκρά μόλις εξαλιευμένα ψάρια θα πρέπει να κρατούνται σε ένα ελάχιστο μείγμα πάγου / νερού για την μεταφορά στο συσκευαστήριο με στόχο την μείωση της εσωτερικής θερμοκρασίας του σώματος τουλάχιστον στους 4 ο C το ταχύτερο δυνατό. Τα προϊόντα θαλάσσιας ιχθυοκαλλιέργειας, την ημέρα της εξαλίευσης δεν πρέπει να φέρουν χώμα, λάσπη,περιττώματα και γενικά ξένες ύλες και δεν πρέπει να παρουσιάζουν κανένα κλινικό σύμπτωμα ασθένειας. Ο πάγος που χρησιμοποιείται για την ψύξη θα πρέπει να είναι καλής ποιότητας χωρίς αιχμηρές άκρες ή ακίδες ώστε να μειώνεται η απώλεια λεπιών. Τα αρχεία των εξαλιεύσεων θα πρέπει να περιγράφουν αναλυτικά ημερομηνία, μονάδα, κλωβό και είδος / αριθμούς ψαριών επιπλέον όσων δελτίων είναι απαραίτητα για να συμπληρωθούν για το Σήμα Ποιότητας Αποθήκευση και μεταφορά νωπών ψαριών Κατά την διάρκεια της αποθήκευσης και μεταφοράς τα νωπά ψάρια θαλάσσιας ιχθυοκαλλιέργειας πρέπει να διατηρούνται σε χώρο που να εξασφαλίζει θερμοκρασία -2 C έως 4 C σε όλα τα σημεία του προϊόντος. Τα νωπά αλιευτικά προϊόντα θαλάσσιας ιχθυοκαλλιέργειας μεταφέρονται στα συσκευαστήρια με οχήματα τα οποία πρέπει να είναι, καθαρά, να απολυμαίνονται τακτικά, και οι εσωτερικές τους επιφάνειες να είναι λείες. Σε όλη την διάρκεια μεταφοράς των νωπών αλιευτικών προϊόντων θαλάσσιας ιχθυοκαλλιέργειας στο συσκευαστήριο (χρόνος μεταφοράς: μικρότερος από 8 ώρες) η θερμοκρασία του ψαριού θα πρέπει να παραμένει μεταξύ 0 ο C και 4 ο C για την εξασφάλιση της ποιότητας του τελικού προϊόντος Αξιολόγηση νωπών ψαριών Ελληνικής Θαλασσοκαλλιέργειας\n22 Τα ψάρια της Ελληνικής θαλάσσιας ιχθυοκαλλιέργειας θα πρέπει να έχουν τα ακόλουθα χαρακτηριστικά: Τα ψάρια πρέπει να είναι τυπικά του είδους και απαλλαγμένα από κάθε φυσική κακοποίηση. Tο χρώμα των ψαριών πρέπει να είναι ζωηρό και ιριδίζον, χωρίς αποχρωματισμό, τυπικό του είδους. Το στομάχι των ψαριών πρέπει να είναι κενό και η κοιλιακή χώρα κυρτή. Σημαντική καταστροφή του ουραίου πτερυγίου, δεν είναι αποδεκτή. Η έλλειψη του ραχιαίου πτερυγίου, δεν είναι αποδεκτή. Εάν λείπει κάποιο από τα υπόλοιπα πτερύγια, λόγω μη ανάπτυξης, το ψάρι είναι αποδεκτό, υπό την προϋπόθεση ότι δεν έχει αναπτυχθεί κάποια κάκωση στην θέση του. Σε περίπτωση ελλιπούς ανάπτυξης των βραγχυοκαλυμάτων (σε ποσοστό πάνω από 4% των ψαριών) τα ψάρια είναι μη αποδεκτά για σήμανση. Μη αποδεκτά θεωρούνται ψάρια με οφθαλμούς κατεστραμμένους ή οργανοποιημένους Τα ψάρια στα οποία απουσιάζει ο ένας οφθαλμός σε ποσοστό μικρότερο του 4% είναι αποδεκτά αλλά δεν είναι αποδεκτά αν βρεθεί ψάρι με έλλειψη και των δύο οφθαλμών. Αποδεκτά είναι τα ψάρια τα οποία φέρουν διάστικτες αιμορραγίες οι οποίες δεν οφείλονται σε ασθένεια αλλά στη διαδικασία εξαλίευσης. Μη αποδεκτά είναι τα ψάρια τα οποία φέρουν ανοικτά τραύματα ή μεγάλες αιμορραγίες. Τα ψάρια που φέρουν εκτεταμένες απώλειες λεπιών δεν είναι αποδεκτά. Τα ψάρια που φέρουν τραύματα που έχουν επουλωθεί είναι αποδεκτά. Mή αποδεκτά είναι τα ψάρια που φέρουν ανωμαλίες και κακώσεις όπως: ανοικτά τραύματα και παραμορφώσεις σιαγόνων, σκελετικές ανωμαλίες, παραμορφώσεις σπονδυλικής στήλης, ανώμαλη ανάπτυξη. Τα ψάρια πρέπει να είναι απαλλαγμένα από κάθε άλλη οσμή εκτός της οσμής του νωπού προϊόντος (οσμή θαλασσίων φυκών). Κατά την δοκιμή βρασμού, τα ψάρια πρέπει να είναι απαλλαγμένα από ξένες οσμές ή γεύσεις. Η υφή της σάρκας του ψαριού πρέπει να είναι συνεκτική και χυμώδης. Η σάρκα πρέπει να είναι συμπαγής, ελαστική, η Δε επιφάνεια τομής λεία. Το δέρμα των ψαριών πρέπει να επικαλύπτεται από μία υδαρή και διαυγή βλέννα. Οι οφθαλμοί των ψαριών πρέπει να είναι κυρτοί, ο δε κερατοειδής να είναι διαυγής και η κόρη μαύρη και στίλβουσα. Τα βράγχια δεν πρέπει να έχουν αίμα, βλέννα ή ξένα σώματα, να μην είναι ωχρά, αλλά στίλβοντα. Το περιτόναιο πρέπει να είναι πλήρως προσκολλημένο στη σάρκα. Η σπονδυλική στήλη σε άσκηση πίεσης πρέπει να μην αποχωρίζεται αλλά να σπάει. Τα νεφρά και το αίμα πρέπει να έχουν λαμπερό κόκκινο χρώμα. Στην μακροσκοπική παρασιτολογική εξέταση βάση δειγματοληπτικών στοιχείων δεν θα πρέπει να υπάρχουν μακροσκοπικές αλλοιώσεις και παραμορφώσεις.\n23 Απαιτήσεις διαλογής και συσκευασίας Τα ψάρια επιλέγονται με ποιοτικά κριτήρια και υφίστανται διαλογή σύμφωνα με το βάρος τους. Κάθε κιβώτιο περιέχει ψάρια ενός μόνο βάρους διαλογής. Ως βάρη διαλογής και μέγιστος και ελάχιστος αριθμός ψαριών ανά κατηγορία βάρους ορίζονται τα ακόλουθα: 10 Βάρος Αριθμός Ψαριών Αριθμός Ελάχιστο Μέγιστο Ελάχιστος Μέγιστος Αριθμός Ελάχιστο Μέγιστο Ελάχιστος Μέγιστος Αριθμός Ελάχιστο Μέγιστο Ελάχιστος Μέγιστος Σημείωση: Παρέκκλιση από τα προβλεπόμενα στην παρούσα παράγραφο επιτρέπεται μόνο στην περίπτωση ειδικής συμφωνίας με τον παραλήπτη που πρέπει να αναφέρεται ρητώς στα τηρούμενα αρχεία της μονάδας. Τα ψάρια πρέπει να συσκευάζονται εντός καθαρών κυτίων μιας 6 Βάρος Αριθμός Ψαριών χρήσεως, ή κυτίων τα οποία επιδέχονται απολύμανση και τα οποία είναι κατάλληλα για την μεταφορά ψαριών με λεπιδωτό πάγο. Τα κυτία αυτά πρέπει να επιτρέπουν την εκροή του νερού το οποίο προέρχεται από την τήξη του πάγου. Τέλος πρέπει να είναι επαρκώς ανθεκτικά ώστε να εξασφαλίζουν αποτελεσματική προστασία 5 Βάρος Αριθμός Ψαριών των αλιευτικών προϊόντων. Για αεροπορική μεταφορά των προϊόντων απαιτούνται κυτία διπλού πάτου ή χρήση παγοκύστεων ανάλογα με την αεροπορική εταιρεία. Πριν την χρησιμοποίησή τους, τα κυτία πρέπει να τοποθετούνται σε αποθήκη υλικών συσκευασίας. Στον χώρο αυτό προστατεύονται από την σκόνη και την ρύπανση. Τα κυτία πρέπει να ανταποκρίνονται σε όλους του κανόνες υγιεινής και ιδίως: Να μην προκαλούν αλλοιώσεις των οργανοληπτικών χαρακτηριστικών των αλιευτικών προϊόντων\n24 Να μην μεταδίδουν στα αλιευτικά προϊόντα ουσίες επιβλαβείς για την ανθρώπινη υγεία. Όταν απαιτείται πλύσιμο στα ολόκληρα ψάρια, τότε αυτό πρέπει να γίνεται με τρεχούμενο πόσιμο νερό ή καθαρό θαλασσινό νερό. Τα ψάρια τοποθετούνται στα κυτία με προσοχή και όσο το δυνατόν συντομότερα μετά την θανάτωση. Για την καλύτερη συντήρηση των ψαριών πρέπει να υπάρχει ένα στρώμα λεπιδωτού πάγου στον πυθμένα των κυτίων. Τα ψάρια μπορεί να τοποθετούνται ίσια ή κεκαμένα (κουρμπαριστά). Η συσκευασία των ψαριών όταν τα ψάρια κουρμπάρονται πρέπει να γίνεται πριν την έναρξη της νεκρικής ακαμψίας. Η θερμοκρασία του ψαριού δεν πρέπει να υπερβαίνει τους 7 C, κατά την διάρκεια προετοιμασίας και συσκευασίας. Ο πάγος πρέπει να προέρχεται από πόσιμο νερό ή καθαρό θαλασσινό νερό και να αποθηκεύεται σε ψυγείο πάγου ή σε ειδικές ανοξείδωτες ή πλαστικές λεκάνες οι οποίες πρέπει να απολυμαίνονται τακτικά. Όταν τα ψάρια συσκευάζονται με πάγο αυτός θα πρέπει να έρχεται σε άμεση ή έμμεση επαφή με τα ψάρια μέσω κατάλληλου πλαστικού φιλμ ή κλειστών παγοκύστεων. Η ποσότητα του πάγου πρέπει να είναι τέτοια ώστε όταν τα εμπορεύματα παραλαμβάνονται μετά από την μεταφορά τους, η εσωτερική θερμοκρασία του ψαριού να είναι μεταξύ 0 C και 4 C. Πρακτικά αυτό επιτυγχάνεται με αναλογία ψαριών προς πάγο 3/1. Τα κυτία πρέπει να κλείνονται σωστά και με ασφαλή τρόπο. Αν πρόκειται να παραμείνουν στο συσκευαστήριο τότε πρέπει να τοποθετούνται σε ψυκτικούς θαλάμους με κατάλληλα καταγραφικά θερμόμετρα. Η θερμοκρασία του ψαριού πρέπει να διατηρείται από 0 C έως 4 C. Εξωτερικά των κυτίων πρέπει να επικολλάται ετικέτα στοιχείων. Η ετικέτα στοιχείων, περιέχει τα ακόλουθα στοιχεία: α. Χώρα προέλευσης β. Κωδικός αριθμός του συσκευαστηρίου γ. Ημερομηνία συσκευασίας δ. Ένα ειδικό αριθμό ο οποίος αναφέρεται κωδικοποιημένα στην μονάδα, στην παρτίδα και στο κλωβό των συσκευασμένων ψαριών Παρασκευασμένα Ψάρια Ειδικότερα για τα παρασκευασμένα προϊόντα, οι ενέργειες πρέπει να γίνουν με προσοχή και όσο το δυνατόν συντομότερα μετά την θανάτωση. Η κοιλιακή κοιλότητα πρέπει να ανοιχθεί με μία και μόνο τομή και όλα τα εσωτερικά όργανα, συμπεριλαμβανόμενου και του νεφρού πρέπει να αφαιρεθούν. Τα εκσπλαχνισμένα ψάρια πρέπει να πλένονται με άφθονο κρύο, πόσιμο νερό ή καθαρό θαλασσινό νερό. Τα εκσπλαχνισμένα ψάρια πρέπει να συσκευάζονται με τον ίδιο τρόπο όπως τα ολόκληρα, με την διαφορά ότι τοποθετούνται στα κυτία με την κοιλιακή χώρα προς τα κάτω. Τα εκσπλαχνισμένα ψάρια πρέπει να είναι καθαρά και απαλλαγμένα από αίμα ή ξένα σώματα. Τα λέπια και τα βράγχια μπορεί να αφαιρούνται εάν αυτό έχει ζητηθεί από τον παραλήπτη.\n25 Δεν γίνονται αποδεκτά εκσπλαχνισμένα ψάρια τα οποία έχουν: α) Τομές στα κοιλιακά τοιχώματα β) Τομές στους μυς γ) Σημαντικές αποθέσεις αίματος η νεφρικά υπολείμματα τα οποία παραμένουν στην κοιλιακή κοιλότητα Όλες οι εργασίες γίνονται στον μικρότερο δυνατό χρόνο, σε θερμοκρασία χώρου έως 15 C. Τα φιλέτα ψαριών πρέπει να είναι καθαρά, απαλλαγμένα από αίμα, παράσιτα και ξένα σώματα καθώς και από κάθε ανεπιθύμητη οσμή. H θερμοκρασία του προς κατάψυξη φιλέτου πρέπει να είναι έως 7 C Εγκαταστάσεις Συσκευαστηρίων Γενικές αρχές Όλες οι εγκαταστάσεις πρέπει να είναι καθαρές και λειτουργικές και να είναι κατασκευασμένες με τέτοιο τρόπο και υλικά ώστε να καθαρίζονται και να απολυμαίνονται εύκολα. Θα πρέπει επίσης να προστατεύονται αποτελεσματικά από την είσοδο σε αυτές οικιακών ζώων, πτηνών, τρωκτικών και εντόμων. Όλα τα εργαλεία παραγωγής και όλος ο εξοπλισμός πρέπει να είναι κατασκευασμένα από υλικά που δεν οξειδώνονται, δεν διαβρώνονται, καθαρίζονται, συντηρούνται και απολυμαίνονται τακτικά Ειδικά θέματα Ο σχεδιασμός των εγκαταστάσεων πρέπει να διακρίνει τις καθαρές και μη καθαρές περιοχές ενώ οι διαδικασίες συσκευασίας και παρασκευής των προϊόντων πρέπει να αναπτύσσονται σε γραμμές παραγωγής, χωρίς διασταυρώσεις. Οι τοίχοι και τα δάπεδα των εγκαταστάσεων πρέπει να είναι αδιάβροχα, να καθαρίζονται και να απολυμαίνονται εύκολα. Ο χρωματισμός τους πρέπει να είναι ανοιχτόχρωμος. Τα παράθυρα πρέπει να φέρουν περβάζια με κλίση (45 ο προς τα μέσα) και ειδικό πλέγμα για την προστασία από την είσοδο των εντόμων. Όλες οι γωνίες στα δάπεδα των χώρων παραγωγής και αποθήκευσης των εγκαταστάσεων συσκευασίας πρέπει να είναι στρογγυλεμένες. Οι εγκαταστάσεις πρέπει να διαθέτουν επαρκή φωτισμό και αερισμό. Η θερμοκρασία των χώρων, ιδιαίτερα τους θερινούς μήνες, δεν πρέπει να υπερβαίνει τους 20 ο C. Τα ψυγεία των μονάδων πρέπει να φέρουν καταγραφικά θερμόμετρα. Oι εργαζόμενοι πρέπει να έχουν στη διάθεσή τους αρκετούς ποδοκίνητους νιπτήρες για το πλύσιμο των χεριών τους. Να υπάρχει κατάλληλο απορρυπαντικό και ειδική βούρτσα για το πλύσιμο των χεριών (διπλό πλύσιμο), ενώ κάθε συσκευαστήριο πρέπει να έχει άμεσα διαθέσιμο και ικανοποιητικό σε ποσότητα υλικό πρώτων βοηθειών. Κάθε συσκευαστήριο πρέπει να διαθέτει επαρκείς αποθηκευτικούς χώρους (αποθήκη υλικών συσκευασίας, αποθήκη ή χώρο υλικών καθαρισμού κλπ) οι οποίοι να βρίσκονται σε λειτουργική σχέση με τους χώρους παραγωγής. Οι εγκαταστάσεις πρέπει να διαθέτουν σύστημα διάθεσης υγρών αποβλήτων μέσω υγειονομικών φρεατίων με λεποσυλλέκτη, εγκεκριμένο από τις αρμόδιες αρχές, και σύστημα αποχέτευσης. Κάθε συσκευαστήριο πρέπει να έχει στην διάθεση του αρκετό πόσιμο νερό ή καθαρό θαλασσινό νερό(ζεστό και κρύο) το οποίο πρέπει να ελέγχεται συστηματικά. Επίσης θα πρέπει να έχει στην διάθεσή της ικανοποιητικό απόθεμα πάγου, από πόσιμο νερό, αρκετό για την εξασφάλιση της συντήρησης και


November 17, 2010 - Greek iPhone | Greek iPhone\nΤο iPhone 4 δεν τα πάει και τόσο καλά σε διαγωνισμό ψησίματος!\nTo iOS, το καινούριο Windows Phone 7 και το Android, το καθένα από αυτά έρχεται με τα πλεονεκτήματα και τα μειονεκτήματα του. Ο χρήστης είναι αυτός που μπορεί να αποφασίσει ποια συσκευή και ποιό λειτουργικό σύστημα είναι το καλύτερο.\nLil’ Pirates, Παιχνίδι της εβδομάδας για το iPhone\nΚάθε εβδομάδα, η Apple επιλέγει ένα παιχνίδι που έχει της καλύτερες πωλήσεις και βαθμολογίες για να γίνει γνωστό και στο ευρύτερο κοινό του App Store. Η υπηρεσία αυτή ονομάζεται “To παιχνίδι της εβδομάδας” και για αυτή την εβδομάδα είναι το Lil’ Pirates.\nReal Racing 2, έρχεται με αυθεντικά αυτοκίνητα!\nΤην προηγούμενη εβδομάδα ανακοινώθηκε από την Firemint το Real Racing 2, η συνέχεια του Real Racing με μόνο μια λεπτομέρεια σχετικά με αυτό, το καινούριο logo του παιχνιδιού. Σήμερα ακούστηκε ακόμα μια λεπτομέρεια η οποία είναι ότι στο παιχνίδι θα μπορούμε να παίξουμε με αυθεντικά πιστοποιημένα αυτοκίνητα.\nHotpapers, απίθανα wallpaper για την συσκευή σας – 17 Νοεμβρίου\nRagdoll Blaster 2 HD for iPad, Παιχνίδι της εβδομάδας\nΚάθε εβδομάδα, η Apple επιλέγει ένα παιχνίδι για το iPad που έχει τις καλύτερες πωλήσεις και βαθμολογίες για να γίνει γνωστό και στο ευρύτερο κοινό του App Store. Η υπηρεσία αυτή ονομάζεται “To παιχνίδι της εβδομάδας” και για αυτή την εβδομάδα είναι το παιχνίδι Ragdoll Blaster 2 HD.\nΛευκό iPhone 4 στην Verizon;\nΔεν θα ήταν πρόβλημα να την φτιάξουν στο Photoshop, το Ubergizmodo δημοσίευσε πριν λίγο μια φωτογραφία με ένα λευκό iPhone 4 χωρίς κάρτα SIM το οποίο εμφάνιζε στο menu του το όνομα της Verizon.\nLIFE for iPad, Eφαρμογή της εβδομάδας\nby piratx at 19:40pm\nΚάθε εβδομάδα η Apple επιλέγει μια επιτυχημένη εφαρμογή για το iPad που έχει τις καλύτερες πωλήσεις και βαθμολογίες για να γίνει ευρύτερα γνωστή στους χρήστες του App Store. Η υπηρεσία αυτή ονομάζεται “Η εφαρμογή της εβδομάδας” και η επιλογή για αυτή την εβδομάδα είναι η εφαρμογή LIFE.\nAngry Birds: The Sequel, έρχεται σύντομα στο App Store\nΣε μια ανακοίνωση για το App Store σήμερα ακούστηκε πως πρόκειται να κυκλοφορήσει η συνέχεια για έναν από τους πιο δημοφιλής τίτλους του App Store, το Angry Birds.\nMutant Bash TV, εγκρίθηκε και θα το δούμε αύριο στο App Store!\nH τελευταία δημιουργία του John Carmack για το iPhone, iPad και το iPod touch είναι κάτι που έχουμε αγωνία να δούμε από την κυκλοφορία του πρώτου demo video τον Αύγουστο. O συνιδρυτής της id Software και ο προγραμματιστής απίθανων παιχνιδιών όπως το Wolfenstein 3D, το Doom και το Quake είναι ένας ο οποίος θα πρέπει να παρακολουθούμε συχνά επειδή όλες του οι δουλειές είναι πραγματικά αριστουργήματα.\nTwitter for iPhone, αναβαθμίστηκε στην έκδοση 3.2.1 | App Store\nΗ επίσημη εφαρμογή Twitter για το iPhone και το iPad αναβαθμίστηκε πρόσφατα στην έκδοση 3.2.1 με πολλές καινούριες δυανατότητες, μέσα σε αυτές μπορούμε να δούμε τα Push Notifications και στη συνέχεια μπορούμε να δούμε πιο αναλυτικά τις αλλαγές αυτές.


Άρωμα γυναίκας... - Runner Magazine\nΟ Δήμος Γλυφάδας – Τομέας Αθλητισμού διοργανώνει την Κυριακή 31 Μαρτίου και ώρα 10.30 μέσα στο Γκολφ της Γλυφάδας Αγώνα Ανωμάλου Δρόμου 5 χλμ. και βάδην 2 χλμ.μόνο για γυναίκες WOMEN RUN με σκοπό την ενίσχυση του μη κερδοσκοπικού Πανελληνίου Συλλόγου Γυναικών με Καρκίνο του Μαστού “Άλμα Ζωής”.\nΗ προσφορά της δωρεάς για τις συμμετέχουσες είναι 5 ευρώ και θα καταβάλλεται την ημέρα του αγώνα μέχρι 10.15 π.μ.στα μέλη του πιο πάνω Συλλόγου που θα βρίσκονται στην εκδήλωση και θα εκδίσεται σχετική απόδειξη είσπραξης.\nΟι Δηλώσεις συμμετοχής θα γίνονται δεκτές σε ηλεκτρονική μορφή στο www.glyfada.gr και η υποβολή τους θα αρχίσει την 21 Φεβρουαρίου 2013. Περισσότερες πληροφορίες θα παρέχονται στο www.glyfada.gr από 21/2/2013.\n31ο Αγώνα Δρόμου Υγείας Αθήνας 10 χλμ.\n24-11-2013: Εκ μέρους του Σ.Δ.Υ. Αθηνών και της ALL ABOUT RUNNING, θα θέλαμε ειλικρινά να ευχαριστήσουμε και να συγχαρούμε θερμά για τη συμμετοχή τους στον 31ο Αγώνα Δρόμου Υγείας Αθήνας 10 χλμ., παρά τις αντίξοες καιρικές συνθήκες, τους 1.600 και πλέον δρομείς που αναμετρηθήκαν με τα ακραία καιρικά φαινόμενα και βγήκαν νικητές, τερματίζοντας κουρασμένοι, βρεγμένοι αλλά και βαθιά ικανοποιημένοι που ήταν εκεί και τα κατάφεραν!\nΑναγνώστου και Λεβεντάκη νικητές στο Ναύπλιο\nΜε τη συμμετοχή περίπου 600 αθλητών πραγματοποιήθηκε την Κυριακή 3 Μαρτίου ο 12ος Δρόμος Αργολικού Κόλπου στο Ναύπλιο με νικητές τους Άκη Αναγνώσου και Έλενα Λεβεντάκη. Δείτε τα αποτελέσματα.


ΤΟΙΧΟΥ ΤΟΥ ΕΤΕΡΟΥ: Ο λόγος που ανεχόμαστε ο ένας τον άλλο... Emile Cioran\nΟ λόγος που ανεχόμαστε ο ένας τον άλλο... Emile Cioran\nΟ κ. Κατρούγκαλος, αναπληρωτής υπουργός Διοικητικής Μεταρρύθμισης, είχε κάνει ιδιωτικά συμφωνητικά με τουλάχιστον 300 απολυμένους του Δημοσίου. Σε αυτά, δηλώνεται ότι σε περίπτωση επαναπρόσληψης τότε εκείνος θα δικαιούται ως δικηγορική αμοιβή το 12% των χρημάτων. Τα ιδιωτικά συμφωνητικά υπογράφονται τις ημέρες που ο κ. Κατρούγκαλος μπαίνει στην κυβέρνηση ως υπουργός Διοικητικής Μεταρρύθμισης, δηλαδή ως υπουργός που θα αναλάβει να χειριστεί τους απολυμένους και τους υπό διαθεσιμότητα υπαλλήλους του. 22/3/15, εφημ. ΤΟ ΒΗΜΑ\nΆλλος ζητούσε ποσοστό 10 έως 15 τοις εκατό από την αποζημίωση του υπαλλήλου – πελάτη. Άλλος τον πρώτο μισθό σε περίπτωση πρόσληψης ή μονιμοποίησης, ενώ άλλος ένα ποσό εφάπαξ ανεξάρτητα από την έκβαση της υπόθεσης. Κι όλα αυτά με επίσημα χαρτιά για να μην μπορεί να ξεφύγει κανείς.\nΗ πρακτική αυτή θα περνούσε απαρατήρητη αν δεν επρόκειτο για εργατολόγους που μπέρδευαν την ιδιότητα του νομικού συμπαραστάτη με την πολιτική, σε τρόπο ώστε να μη γνωρίζει κανείς αν η επιτυχής έκβαση μιας υπόθεσης ήταν αποτέλεσμα νομικών χειρισμών ή πολιτικής διαπλοκής. Η υπόθεση Κατρούγκαλου μπορεί να μην έχει όλα αυτά τα στοιχεία, αλλά εγώ μιλώ γενικώς.\nΤο φαινόμενο δεν είναι τωρινό. Την πενταετία 2004-2009 μονιμοποιήθηκαν 36.000 συμβασιούχοι. Ήταν το αποτέλεσμα συνδυασμένων πιέσεων στην τότε κυβέρνηση. Δημοσιογράφοι με δικές τους τηλεοπτικές εκπομπές, παραθυράτοι εργατολόγοι και άλλοι νομικοί, βουλευτές και συνδικαλιστές τα είχαν δώσει όλα. Άλλοι για την τηλεθέαση, άλλοι για τις πολιτικές εντυπώσεις και άλλοι για τα ποσοστά τους. Ακούστηκαν και τότε ιστορίες με ποσοστά δικηγόρων ακόμη και για την περίπτωση που γίνονταν μονιμοποιήσεις με τροπολογία.\nΔηλαδή ένα σύστημα πίεσης ανελάμβανε να στριμώξει την κυβέρνηση και να πετύχει τη μονιμοποίηση χιλιάδων συμβασιούχων, έκβαση που θα γέμιζε τις τσέπες μερικών, ενώ σε άλλους θα άνοιγε το δρόμο για την πολιτική.\nΟι πρωταγωνιστές των ιστοριών αυτών είναι γνωστοί. Έτσι φτάσαμε στο 2015. Ο Γιώργος Κατρούγκαλος διαπρεπής νομικός με εκατοντάδες πελάτες στο χώρο των απολυμένων δημοσίων υπαλλήλων έγινε υπουργός ακριβώς για τα θέματα αυτά.\nΑπό τις πρώτες μέρες της θητείας του έσπευσε να ανακοινώσει ως πολιτική της κυβέρνησης την επαναπρόσληψη 40.000 υπαλλήλων. Αναμφισβήτητα η υπόθεση έχει βάθος.\nEmile M. Cioran, Αφορισμοί\nΑναρτήθηκε από ΤΟΙΧΟΥ ΤΟΥ ΕΤΕΡΟΥ στις 11:29 π.μ.\nΕτικέτες Α.Βαβαγίαννης, Αποδυτηριάκιας, Cioran Emile


5 ταχύτατοι τρόποι για να διώξεις το φούσκωμα των γιορτών - Queen.gr\n«Αντίο αλκοόλ»: Eδώ και δέκα ημέρες το τίμησες δεόντως οπότε η σχέση σας κάπου εδώ σταματά. Περάσατε αρκετά βράδια μαζί αλλά... sorry vodka! Πλέον τα ραντεβού σας θα είναι συλλεκτικά. Ένα ποτήρι και that's it.\nMείωσε τη ζάχαρη: Νέα χρονιά, νέα body goals οπότε καλό θα ήταν να μην πίνεις τον καφέ σου γλυκό αλλά μέτριο. Όπως επίσης θα μπορούσες να μειώσεις και τα γλυκά. Επίτρεψε στον εαυτό σου να τρώει κάτι σε σοκολάτα κάθε Κυριακή, ας πούμε.\nΠίνε πολύ πράσινο τσάι: Στο νου σου θα έχεις πως πρέπει πάντα στο γραφείο σου να υπάρχει ένα μπουκάλι με νερό ή μία κούπα με πράσινο τσάι. Διώξε τις τοξίνες των γιορτών και θα δεις αμέσως τα αποτελέσματα στο σώμα σου. Μέχρι 4-5 κούπες την ημέρα είναι αρκετές (και διουρητικές μέχρι τέλους).\nΦτιάξε τις ώρες των γευμάτων σου: Εδώ θέλει προσοχή κυρίως για το βραδινό και το πρωινό. Μη ξεχνάς να τρως πολύ καλά και υγιεινά το πρωί και φυσικά να μη ξεχνάς τα σνακς μέσα στην ημέρα. Όσον αφορά το βραδινό, καλό θα είναι να τρως μέχρι τις 20:00 και μάλιστα κάτι ελαφρύ.\nΔιπλασίασε τις ώρες της αερόβιας γυμναστικής: Και αφού έκανες μερικές μικρές αλλαγές στη διατροφή σου, ώρα να «χτυπήσεις» το λίπος και με γυμναστική. Αντί για Pilates, για τον επόμενο μήνα, προτίμησε μία πιο ενταντική γυμναστική για να κάνεις καύσεις.\nΚΙΛΑ ΤΩΝ ΓΙΟΡΤΩΝ\nΠΩΣ ΝΑ ΧΑΣΩ ΤΑ ΚΙΛΑ ΤΩΝ ΓΙΟΡΤΩΝ


Camelbak ηλεκτρονικό κατάστημα στο Traininn\nΌλα ( Camelbak )\nCamelbak Carry SS Μονωμένο 1L Μπουκάλι\nΣχετικά με Camelbak\nΗ CAMELBAK είναι μια διάσημη εταιρεία κατασκευής εξοπλισμού εξωτερικού χώρου που ιδρύθηκε το 1988. Η έδρα της βρίσκεται στο Petaluma της Καλιφόρνια, στις Ηνωμένες Πολιτείες. Η εταιρεία είναι υπερήφανος κατασκευαστής συσκευασιών ενυδάτωσης και μπουκαλιών νερού. Η μάρκα είναι γνωστή ως ηγέτης στα προϊόντα και τα αξεσουάρ ενυδάτωσης hands-free. Ένα ευρύ φάσμα προϊόντων ενυδάτωσης προσφέρεται από την εταιρεία σε λάτρεις της υπαίθρου, όπως δρομείς, πεζοπόρους, ποδηλάτες, αναβάτες και όποιον χρειάζεται να παραμείνει ενυδατωμένος εν κινήσει. Πάνω από 30 χρόνια στον κλάδο, η CAMELBAK εξυπηρετεί υπαίθριους τυχοδιώκτες με τα καλύτερα προϊόντα ποιότητας παγκοσμίως.


Οι νόμοι της ανθρώπινης συμπεριφοράς: Σπάστε τον «κωδικό» της ερμηνεύοντας τα σημάδια - Εναλλακτική Δράση\nΟ Robert Green στο βιβλίο του "Οι νόμοι της ανθρώπινης φύσης" τοποθετεί τον άνθρωπο στο μικροσκόπιο, δημιουργώντας το απόλυτο εγχειρίδιο της ζωής.\nΥπάρχει ένας κόσμος που φαντάζει ανεξερεύνητος. Όσο και αν περιπλανηθούμε στις διάφορες γωνιές του, πάντα κάτι μας εκπλήσσει σε αυτόν: εκείνο το κομμάτι του που μας ξεγλιστρά, το σημείο του που δεν κατακτήσαμε, η προοπτική του που δε φωτίσαμε.\nΗ ανθρώπινη συμπεριφορά ισοδυναμεί με το μυστηριώδες και θαυμαστό παράλληλο σύμπαν, με ένα οικείο πρόσωπο που ώρες ώρες μεταμορφώνεται σε κάποιον ξένο. Ποιοι είναι άραγε οι νόμοι που ορίζουν τη φύση μας και πού εντοπίζονται οι βαθύτερες ρίζες των αντιδράσεών μας;\nΟι νόμοι της ανθρώπινης συμπεριφοράς στο μικροσκόπιο\nΟ Robert Green στο βιβλίο του “Οι νόμοι της ανθρώπινης φύσης“ τοποθετεί στο ερευνητικό του μικροσκόπιο τον ίδιο τον άνθρωπο, δημιουργώντας το απόλυτο εγχειρίδιο της ζωής.\nΟ συγγραφέας μας παρασύρει σε ένα συναρπαστικό ταξίδι στα άδυτα του ψυχισμού μας και εμείς ξετυλίγουμε μαγεμένοι μαζί του το κουβάρι της δικής μας συμπεριφοράς της αλλά και των γύρω μας. Σταδιακά γινόμαστε άριστοι διερμηνείς των ενδείξεων που εκπέμπουν συνεχώς οι άλλοι ενώ παράλληλα πραγματοποιούμε μια λυτρωτική βουτιά στον προσωπικό μας ωκεανό.\nΚατανοώντας τους νόμους της ανθρώπινης συμπεριφοράς, αποκτάμε πρόσβαση στη χαμένη μας δύναμη, ανατρέπουμε παγιωμένες πεποιθήσεις και οξύνουμε την ενσυναίσθησή μας, καλλιεργώντας βαθύτερους και περισσότερο ικανοποιητικούς δεσμούς με τον σύντροφο, τους φίλους και τους συνεργάτες μας. Ποιοι είναι λοιπόν κάποιοι από τους βασικούς νόμους που διέπουν τη συμπεριφορά μας;\nΟι προκαταλήψεις που χαϊδεύουν το εγώ μας\nΈχετε πιάσει ποτέ τον εαυτό σας να αναζητά απεγνωσμένα στοιχεία που επιβεβαιώνουν ότι βαθιά μέσα σας επιθυμείτε ήδη να πιστέψετε; Όταν τα συναισθήματα σας ωθούν να στραφείτε σε ιδέες που χαϊδεύουν το εγώ σας, τότε ξέρετε πως είστε δέσμιος του νόμου του παραλόγου. Για να αντισταθμίσετε την αρνητική του επίδραση, αναλάβετε δράση. Αναγνωρίστε τις προκαταλήψεις σας και αφυπνίστε τον ορθολογισμό σας, προκειμένου να σταθμίσετε με ψυχραιμία τα δεδομένα.\nΜεταμορφώνοντας τον ναρκισσισμό σε ενσυναίσθηση\nΚαι έπειτα εξισορροπείστε τον νόμο του ναρκισσισμού, μετατρέποντας την αγάπη για τον εαυτό σε ενσυναίσθηση. Στην πραγματικότητα άλλωστε η ενσυναίσθηση συνιστά ένα εκπληκτικό κοινωνικό εργαλείο που εάν το αξιοποιήσετε επαρκώς, θα βιώσετε εκπληκτικές αλλαγές σε κάθε τομέα της καθημερινότητάς σας.\nΣπάστε τον φαύλο κύκλο του εσωτερικού μονόλογου, παρατηρώντας προσεκτικά τους ανθρώπους. Τι είναι εκείνο που τους παρακινεί, τους εμπνέει, τους ενθουσιάζει; Απεγκλωβιστείτε από τον στενό ορίζοντα της υποκειμενικής ματιάς και δείτε τις καταστάσεις από την οπτική γωνία των γύρω σας.\nΕρμηνεύοντας τα μη λεκτικά στοιχεία συμπεριφοράς\nΚαι εάν οι αντιδράσεις των ατόμων συχνά σας εκπλήσσουν, τότε έφτασε η στιγμή να κατανοήσετε βαθύτερα τον νόμο των αναπαραστάσεων. Μελετώντας τους ανθρώπους θα διαπιστώσετε πως ασυνείδητα, μέσα από μη λεκτικά στοιχεία, αφήνουν να διαφανούν τα αληθινά συναισθήματα και οι επιθυμίες τους.\nΜην επαφίεστε λοιπόν στη βιτρίνα αλλά αναζητήστε την πραγματικότητα πίσω από αυτή, αφού ο έγκαιρος εντοπισμός οποιουδήποτε ίχνους δυσφορίας ή και εχθρότητας θα σας επιτρέψει να οργανώσετε σωστά τη στρατηγική δράση σας και να ελιχθείτε έξυπνα σε τυχόν αιφνιδιασμούς των ανταγωνιστών σας.\nΕρμηνεύοντας σωστά τους χαρακτήρες\nΟ χαρακτήρας συνιστά πεπρωμένο είπε κάποτε ο Ηράκλειτος. Ο νόμος της καταναγκαστικής συμπεριφοράς σας βοηθάει να προσδιορίσετε τη δύναμη του χαρακτήρα όσων συναναστρέφεστε.\nΠώς διαχειρίζονται τις αντίξοες συνθήκες; Μπορούν να λειτουργήσουν αποτελεσματικά υπό πίεση; Και ύστερα έφτασε η στιγμή για μια εξερεύνηση και των δικών σας μύχιων στρωμάτων.\nΣυνειδητοποιήστε τα μοτίβα συμπεριφοράς σας που πλέον δεν σας εξυπηρετούν και εξασκηθείτε στη διαχείρισή τους.\nΤο παιχνίδι της σαγήνης και η σημασία των μακροπρόθεσμων στόχων\nΚαι φυσικά προσθέστε λίγες δόσεις σαγήνης στη συνταγή σας! Εφοδιαστείτε με στρατηγικές διαχείρισης της επιθυμίας, καθώς ο νόμος της απληστίας σας εκπαιδεύει να μεταμορφωθείτε στο απόλυτο αντικείμενο του πόθου.\nΜάθετε να αποτραβιέστε την κατάλληλη στιγμή, αποκτήστε μια αύρα μυστηρίου και ταυτίστε το αντικείμενό σας με κάτι συναρπαστικό, καινοτόμο, πηγαίο και περιζήτητο. Μη ξεχνάτε πως δεν είναι η κατάκτηση αλλά η επιθυμία αυτή που έλκει μυστικά τους ανθρώπους σε εσάς.\nΟι μακροπρόθεσμοι στόχοι και η αμυντική συμπεριφορά\nΚαι πια είστε έτοιμοι για τον νόμο της κοντόφθαλμης προσέγγισης: βεβαιωθείτε πως δε χάνετε από τα μάτια σας τους μακροπρόθεσμους στόχους σας και ακονίστε τη διορατικότητά σας προκειμένου να εξασφαλίσετε την απαιτούμενη απόσταση από την έξαψη της στιγμής, προσδίδοντας συγχρόνως βάθος στην οπτική σας γωνία.\nΣτον δρόμο προς την ουσιαστικότερη γνώση της ανθρώπινης συμπεριφοράς είναι σημαντικό να κατανοήσετε και τον νόμο της αμυντικής συμπεριφοράς. Για να κάμψετε την αντίσταση των άλλων στις ιδέες σας χρειάζεται να δημιουργήσετε για αυτούς ένα κλίμα ασφάλειας και αυτονομίας. Επιβεβαιώστε τη γνώμη που έχουν για τον εαυτό τους και τότε εκείνοι θα υιοθετήσουν μια φιλική και καλοπροαίρετη στάση απέναντί σας.\nΤο αυτοσαμποτάζ και η συμφιλίωση με τη Σκιά μας\nΚαι μην αμελείτε την επίδραση που ασκεί στη ζωή σας ο νόμος του αυτοσαμποτάζ. Ποια είναι εκείνα τα εμπόδια που ορθώνετε οι ίδιοι μπροστά σας, στην πορεία σας προς την εξέλιξη;\nΑφήστε πίσω τον φόβο, για να καταστείτε περισσότερο θετικοί και ανοιχτοί στις άπειρες προοπτικές της καθημερινότητας. Τα αποτελέσματα θα σας εκπλήξουν: θα δημιουργήσετε ευκαιρίες από το τίποτα, θα έρθετε σε επαφή με συναρπαστικούς ανθρώπους, θα βγείτε από τη ζώνη ασφαλείας σας και θα αγγίξετε το άπειρο.\nΑλλά για να μετατραπείτε σε εξερευνητές του κόσμου θα πρέπει πρώτα να έρθετε αντιμέτωποι με τη ίδια σας της Σκιά. Η Σκιά αντιστοιχεί σε όλες εκείνες τις ιδιότητες που προσπαθούμε να αρνηθούμε και να απωθήσουμε γιατί μας δημιουργούν ενοχές και ντροπή. Μάλιστα ο Καρλ Γιούνγκ είχε επισημάνει πως το πάχος της Σκιάς αντιστοιχεί στον βαθμό απώθησής της.\nΕάν συμφιλιωθείτε με τα δύσκολα κομμάτια σας, θα ανακαλύψετε μια εκπληκτική, πρωτόγονη δύναμη σε αυτά. Επίσης, αποκτώντας πρόσβαση στη Σκιά των γύρω σας θα ερμηνεύετε με κατανόηση τις ανεξήγητες αντιδράσεις τους και θα προφυλάσσεστε από τυχόν επιθέσεις τους. Ο νόμος της απώθησης θα εργάζεται πλέον προς όφελος σας.\nΟ φθόνος ως κίνητρο προόδου\nΚαι έπειτα ήρθε η σειρά για τον νόμο του φθόνου, που φυσικά μας αφορά όλους, καθώς στέκεται αδύνατο να απαλλαγούμε από την παρόρμηση της διαρκούς σύγκρισης με τον περίγυρό μας. Μπορούμε να μετατρέψουμε όμως τον φθόνο σε κίνητρο δράσης, μιμούμενοι θαυμαστές συμπεριφορές. Για παράδειγμα, αν ζηλεύουμε τον φίλο μας για την επαγγελματική του επιτυχία γιατί δε ξεκινάμε να εργαζόμαστε πιο σκληρά και πιο μεθοδευμένα;\nΚαι ύστερα ας αρχίσουμε να αναζητούμε την ευτυχία στα μικρά αλλά μαγικά πράγματα της ζωής, στο ειδυλλιακό ηλιοβασίλεμα και στον χορό κυμάτων του ωκεανού, στην ευωδία της φύσης και στο τρυφερό χάδι του συντρόφου μας.\nO συγγραφέας μας συστήνει με εκπληκτική σαφήνεια και διεισδυτική ματιά τον ξένο μέσα μας, συμβάλλοντας ουσιαστικά στο να αποκτήσουμε μια διαυγή εικόνα του εαυτό μας και των γύρω μας. Η ταχεία εκπαίδευση στην ίδια τη φύση μας μας εξοπλίζει με αξιοθαύμαστες δεξιότητες, καθιστώντας μας άριστους παρατηρητές χαρακτήρων.\nΑποκτώντας επίγνωση των αόρατων νημάτων που κινούν το πεπρωμένο μας, κατανοούμε τη βραχύτητα του περάσματος μας από τη ζωή, νοηματοδοτούμε την καθημερινότητά μας, βελτιώνουμε τις διαπροσωπικές μας σχέσεις, επιτυγχάνουμε τους επαγγελματικούς μας στόχους και αφήνουμε πίσω μας μια ιστορία που αξίζει τον κόπο.\nΤο βιβλίο κυκλοφορεί από τις εκδόσεις Διόπτρα στο www.dioptra.gr και σε όλα τα βιβλιοπωλεία


Χημικό Peeling - Χρυσάνθη Γαμβρούλια\nΕίναι η διαδικασία αφαίρεσης της επιφανειακής στιβάδας του δέρματος που έχει καταστραφεί, χρησιμοποιώντας ένα χημικό διάλυμα. Η διαδικασία αυτή έχει ως στόχο να παράξει το δέρμα καινούρια επιδερμίδα, καλύτερης υφής. Ταυτόχρονα, υπάρχει διέγερση του δέρματος για να παραχθεί περισσότερο κολλαγόνο και ελαστίνη.\nΕνδείξεις χημικού peeling\nΤο χημικό peeling ενδείκνυται για άτομα που έχουν κηλίδες, ρυτίδες, ουλές και πανάδες στο πρόσωπο καθώς και για όσους έχουν ακμή ή χρωματική ανομοιογένεια στο δέρμα (δυσχρωμία). Ο στόχος του είναι να απομακρυνθούν ουλές ή σημεία της γήρανσης καθώς επίσης να ανανεωθεί η επιδερμίδα. Να σημειωθεί ότι το χημικό peeling μπορεί να απαλύνει τις ουλές του προσώπου που οφείλονται στην ακμή ή ακόμα και να ελέγξει την ακμή.\nΗ χημική ουσία χρησιμοποιείται για να βελτιώσει και να λειάνει την υφή του δέρματος αφαιρώντας τις κατεστραμμένες εξωτερικές στοιβάδες. Το χημικό peeling δεν γίνεται μόνο στο πρόσωπο αλλά και στο σώμα λόγου χάρη στο ντεκολτέ και την πλάτη.\nΥπάρχουν τρεις βασικοί τύποι χημικού peeling ανάλογα με τη δραστικότητα των διαλυμάτων και το βάθος του εγκαύματος το οποίο προκαλούν στην επιδερμίδα:\n· επιφανειακός τύπος\nΤα μέτρια peeling είναι τα πιο συχνά χρησιμοποιούμενα.\nΤα χημικά peeling πραγματοποιούνται είτε σε μία μόνο συνεδρία (με σχετικά έντονο ερεθισμό), είτε σε περισσότερες συνεδρίες (λιγότερος ερεθισμός), με αποτέλεσμα σχεδόν ίδιο με αυτό που έχει ένα βαθύ peeling. Τα βαθιά peeling γίνονται σε ειδικές περιπτώσεις, συνήθως για να αντιμετωπιστούν ουλές, βαθιές ρυτίδες, σημάδια από ακμή και δυσχρωμίες.\nΠρέπει πάντως να γνωρίζετε ότι η χημική ουσία, όταν εφαρμόζεται στο δέρμα, προκαλεί επιφανειακό χημικό έγκαυμα ελεγχόμενου βάθους, που καταλήγει σε απόπτωση μιας λεπτής επιφανειακής στιβάδας στο δέρμα.\nΜαζί της απομακρύνονται οι δυσχρωμίες, τα γεροντικά στίγματα, οι πανάδες, οι λεπτές κυρίως ρυτίδες, οι ουλές που προκαλεί η ακμή, οι μικρές μετατραυματικές ουλές και η γηρασμένη, άχρωμη επιδερμίδα.\nΗ διαδικασία αυτή δεν συνιστάται σε :\nκάποια ενεργό νόσο του δέρματος\nενεργό ιό του απλού έρπητα με πληγές\nθηλάζουσες ή κυοφορούσες περιπτώσεις\nψωρίαση, έκζεμα ή δερματίτιδα\nχρήση προιόντων με ρετινόλη(τις τελευταίες 48 ώρες)\nχρήση προϊόντων που περιέχουν ασκορβικό οξύ (τις τελευταίες 48 ώρες)\nπροϊόντα λεύκανσης του δέρματος (τις τελευταίες 48 ώρες)\nπροϊόντα με βάση τα οξέα (τις τελευταίες 48 ώρες)


Συνεργασία Apple - LG για την ανάπτυξη iPad/MacBook με foldable OLED οθόνες και Ultra-Thin Cover Glass | Techblog.gr\nApple iPad LG\nΠαρασκευή, 01/04/2022 · Αντώνης Γιαγδζόγλου Apple iPad LG\nΣύμφωνα με έκθεση του The Elec, η Apple συνεργάζεται με την LG προκειμένου να αναπτύξει foldable OLED οθόνες με ultra-thin cover glass για μελλοντικά μοντέλα iPad και MacBook.\nΌπως αναφέρει η έκθεση, η LG Display θα προμηθεύσει φέτος στην HP foldable πάνελ 4K OLED 17″ για foldable laptop με οθόνη 11″ όταν είναι κλειστό. Ακόμα, η εταιρεία έχει προμηθεύσει την οθόνη 13,3″ για το Lenovo ThinkPad X1 Fold, αποδεικνύοντας την αυξανόμενη τεχνογνωσία στα foldables.\nΣύμφωνα, πάντα, με την έκθεση, η Apple συνεργάζεται με την LG Display «για την ανάπτυξη ενός άλλου foldable πάνελ OLED». Η διαφορά του από τα άλλα foldables είναι πως φέρεται να χρησιμοποιεί ένα ultra-thin cover glass αντί για πολυιμίδιο (polyimide).


Μαύρα αθλητικά μποτάκια με λεοπάρ φάσες και ελαστικά κορδόνια, 36 έως 38 - Orchestra GR\nΜαύρα αθλητικά μποτάκια με λεοπάρ φάσες και ελαστικά κορδόνια, 36 έως 38\nΜαύρα αθλητικά μποτάκια με λεοπάρ φάσες και ελαστικά κορδόνια, 36 έως 38 - Orchestra\nΚΩΔ. : JCSI00\nΈνα ζευγάρι πολύ μοντέρνα αθλητικά παπούτσια με λεοπάρ φάσες!\nΜαύρα αθλητικά μποτάκια που εξασφαλίζουν άριστη στήριξη του αστραγάλου και του ποδιού. Εμπριμέ λεοπάρ φάσες. Ελαστικά κορδόνια στο πάνω μέρος. Άνοιγμα με πατ και αυτοκόλλητο βέλκρο μπροστά. Ενίσχυση στο πίσω μέρος του αστραγάλου. Σόλα σε αντίθεση, από μαλακό καουτσούκ.


ΣΥΝΤΑΓΕΣ ΤΗΣ ΚΑΡΔΙΑΣ: Καρύδες\nΧρονια Πολλα! Να τον χαιρεσαι και να στε παντα γεροι!\nΝα τον χαίρεσαι τον Φωτάκο σου!!! Οι καρύδες μούρλια!!\nΧρονια πολλα Μαρακι μου,πολυχρονος ο αντρουλης σου να τον χαιρεσαι και να τον καμαρωνεις,και του χρονου με υγεια!!!\nΤο γλυκακι σου αγαπημενο μιας και λατρευουμε πολυ την καρυδα!\n7 January 2012 at 10:48\nΧρόνια πολλά για τον συζυγούλη! Να τον χαίρεσαι και να τον έχεις πάντα έτσι γλυκαμένο! Πολλά φιλιά!\nΧΡΟΝΙΑ ΠΟΛΛΑ ΝΑ ΧΑΙΡΕΣΑΙ ΤΟ ΣΤΕΦΑΝΙ ΣΟΥ....ΩΡΑΙΟΤΑΤΟ ΓΛΥΚΟ ΜΑΣ ΕΦΤΙΑΞΕΣ ΚΑΙ ΕΥΚΟΛΟ!!!ΕΥΧΑΡΙΣΤΟΥΜΕ,ΚΑΙ ΚΑΛΗ ΣΟΥ ΜΕΡΑ,ΚΑΛΟ ΣΑΒΒΑΤΟΚΥΡΙΑΚΟ!!!!!!!!!!!!!\nΠολυχρονος ο συζυγος σου Μαρια να τον χαιρεσαι.Η καρυδα μου αρεσει στα γλυκα θα τη δοκιμασω τη συνταγη.Πολλα γιορτινα φιλιααα!!!!!!Ποπη\nνα τον χαίρεσαι. ο,τι επιθυμείτε και οι 2 :)\nΧΡΟΝΙΑ ΠΟΛΛΑ ΚΑΙ ΚΑΛΑ ΜΕ ΥΓΕΙΑ !!!!\nΝΑ ΤΟΝ ΧΑΙΡΕΣΑΙ ΤΟΝ ΑΝΤΡΟΥΛΗ ΣΟΥ!!!ΓΛΥΚΑΚΙ ΠΑΙΡΝΩ ΓΙΑΤΙ ΜΟΥ ΑΡΕΣΕΙ ΠΟΛΥ.ΦΙΛΑΚΙΑ ΠΟΛΛΑ!!!!\nΧρόνια πολλά στο σύζυγο!! Να τον χαίρεσαι! Και οι καρύδες σου φαίνονται μούρλια!! Να είστε καλά!\nΜ'ΑΡΕΣΟΥΝ ΠΑΡΑ ΠΟΛΥ!!! ΓΕΝΙΚΑ ΟΤΙ ΕΧΕΙ ΚΑΡΥΔΑ ΤΟ ΑΓΑΠΩ!!! ΧΙΧΙΧΙ ΧΡΟΝΙΑ ΠΟΛΛΑ!! ΝΑ ΧΑΙΡΟΜΑΣΤΕ ΤΟΥΣ ΓΙΑΝΝΗΔΕΣ!!\nΧρόνια πολλά, πάντα με υγεία,\nκι εγώ πολλά γλυκάκια θα κεραστώ, τι να μου κάνει μόνο ένα!!!!! είναι αγαπημένα!!!!\nΚΙ ΕΓΩ ΨΑΧΝΩ ΤΗΝ ΚΟΡΗ ΜΟΥ...ΑΜ ΠΟΥ ΘΑ ΕΙΝΑΙ...ΣΤΙΣ ΚΑΡΥΔΕΣ ΣΟΥ!!!!!!!!\nΝΑ ΧΑΙΡΕΣΑΙ ΤΟΝ ΦΩΤΗ ΣΟΥ!!!!!!!!!\nΧρόνια πολλά να τον χαίρεσαι!!!Αν και δεν συμπαθώ την καρύδα..αυτά που βλέπω με έχουν δελεάσει...μμμμμ!!!!!Καλό Σ/Κ!!!Φιλιά!!!\nΧρόνια Πολλά κι από δω,πολύχρονο το παληκάρι μας...\nπαίρνω καρυδούλα από τα χεράκια σου...ααα...κι άλλη μία για το πονεμένο μου μωρό...ααα...κι άλλη μία γιατί μ' άρεσε η πρώτη...ααα...κι άλλη μία...καλά...μη βαράς...σταματάω...\nφιλιά πολλά πολλά...και του χρόνου να μας τα φέρει καλύτερα...-:))\nΜαρία μου χρόνια πολλά να χαίρεσαι τον αντρούλη σου με υγεία κι ευτυχία. Λατρεμένο γλυκάκι παίρνω 3-4(δεν θα αρκεστώ μόνο σε 1)και φεύγω φιλιά καλό βράδυ.\nΝα τον χαίρεσαι το Φώτη σου, να είναι πάντα καλά!\nΤο πήρα το γλυκάκι μου:)\nνα τον χαίρεσαι ...πολύχρονος....και πολύ καλό το κέρασμα σου..ευχαριστώ\nΤο γλυκάκι πολύ νόστιμο φαίνεται, ευχαριστούμε.\nΠέρασε από το blog έχει παιχνιδάκι.\nΧΡΟΝΙΑ ΤΟΥ ΠΟΛΛΑ!!!!!!!!!ΕΙΝΑΙ ΤΟ ΑΓΑΠΗΜΕΝΟ ΓΛΥΚΟ ΤΟΥ ΜΠΑΜΠΑ ΜΟΥ ΚΑΙ ΕΥΧΑΡΙΣΤΩ ΓΙΑ ΤΗΝ ΣΥΝΤΑΓΗ ΘΑ ΤΗΝ ΔΟΚ .ΚΑΛΗ ΓΛΥΚΙΑ ΕΒΔΟΜΑΔΑ\nχρόνια του πολλά πολλά!!!!! να τον χαίρεσαι.. πάντα αγαπημένοι και ευτυχισμένοι!!!!\nόσο για τις καρύδες, δεν τις έχω δοκιμάσει ποτέ.. βέβαια το έκανες να φαίνεται εύκολο... λες??????\nΜαράκι,να τον χαίρεσαι!\nΜ΄αρέσει η καρύδα,πιστεύω να πρόλαβα!\nΝα τον χαίρεσαι τον αντρούλη σου, πολύχρονος!! τέλεια φαίνονται τα καρυδογλυκάκια σου! κεραστήκαμε και σε φιλούμε!\nΜαράκι, άργησα για τα Χρόνια Πολλά; να τον χαίρεστε!! να ζήσει, να είναι πάντα καλά, όλες τις ευχές του κόσμου να 'χετε!!\nφιλιά και χρονια του πολλά και καλά, ξανά!!\nΜαράκι μου να τον χαίρεσαι τον Φωτη σου να ζήσει, να είναι πάντα καλά!! Είχα αγοράσει καρύδα και πραγματικά δεν ήξερα τι να την κάνω!! Εκτυπώνω την συνταγή που φαίνεται υπέροχη!!\nΜαράκι μου να είναι χιλιόχρονος ο Φώτης μας, να τον χαίρεσαι και να σε χαίρεται κι αυτός!\nΝα του δώσεις πολλά πολλά φιλιά!\nΤο καρυδο-κερασματάκι σου υπέροχο!!!\nΣας ευχαριστώ πάρα πολύ για την τιμή που μου κάνετε να ευχηθείτε στον Φώτη μου. Πιστεύω να περάσετε καλά και να ξεκουραστήκατε το τριήμερο όπως θέλω να πιστεύω πως απο σήμερα θα αρχίσουμε μια μεεεεεγάλη δίαιτα μήπως και αποβάλουμε τις λιχουδιές των εορτών ΡΡΡΡΡΡΡΡΡΡΡ χιχιχιχι\nφιλια πολλά πολλά και του χρόνου να είμαστε καλά\nΠολλές ευχές για το 2012 γεμάτο γλυκά και ζαχαρωτά!!!


Σοφία Υφαντίδου: Μια ηλιαχτίδα του αθλητισμού σύμμαχος του Απόστολου Τζιτζικώστα. - βίντεο | Έμβολος\nΑρχική Αλεξάνδρεια Σοφία Υφαντίδου: Μια ηλιαχτίδα του αθλητισμού σύμμαχος του Απόστολου Τζιτζικώστα. – βίντεο\nΣοφία Υφαντίδου: Μια ηλιαχτίδα του αθλητισμού σύμμαχος του Απόστολου Τζιτζικώστα. – βίντεο\nΈνα από τα ισχυρά “όπλα” στη φαρέτρα του Απόστολου Τζιτζικώστα στην εκλογική μάχη στην Περιφέρεια Κ. Μακεδονίας, είναι η κορυφαία αθλήτρια του επτάθλου Σοφία Υφαντίδου.\nΧρόνια στη μάχη των στίβων η χαρισματική Σοφία, έχει αμέτρητες συμμετοχές σε πανελλήνια πρωταθλήματα και διεθνείς διοργανώσεις. Κάτοχος ολυμπιακού ρεκόρ ακοντισμού στο έπταθλο στους Ολυμπιακούς του Λονδίνου του 2012 (56.96 μέτρα), 8η πανευρωπαϊκή θέση στο έπταθλο το 1996 με 6.025 βαθμούς, συμμετοχές σε δύο ολυμπιάδες, σε δύο παγκόσμια πρωταθλήματα και τέσσερα πανευρωπαϊκά, κατατάσσεται στο πάνθεον των Ελληνίδων αθλητριών του κλασικού αθλητισμού. Κατέχει επίσης την 4η επίδοση όλων των εποχών στον ακοντισμό (59.23 μέτρα) και τη 2η πανελλήνια επίδοση όλων των εποχών με 6.113 βαθμούς στο Έπταθλο, ενώ τέλος έχει στεφθεί επτά φορές πανελληνιονίκης του Επτάθλου.\nΕκτός όμως όλων των παραπάνω που συνθέτουν ένα πλούσιο αθλητικό βιογραφικό, η Σοφία Υφαντίδου δίνει ακόμη ένα σπουδαίο αγώνα. Θέλοντας να εξωτερικεύσει την αγάπη της για τον τόπο της και τον αθλητισμό, τάσσεται πιστή σε έναν αγώνα πολιτικού στίβου διπλά στον περιφερειάρχη Απόστολο Τζιτζικώστα και το συνδυασμό ΑΛΛΗΛΕΓΓΥΗ.\nΕμείς, λίγο πριν την τελική εκλογική αναμέτρηση της 26ης Μαΐου, βρήκαμε την κορυφαία Βεροιώτισσα αθλήτρια στην καθημερινή της προπόνηση και είχαμε την ευκαιρία να συνομιλήσουμε μαζί της. Θέμα η υποψηφιότητά της Στην Κεντρική Περιφέρεια.\nΠροηγούμενο άρθροΑλεξάνδρεια: Συνέντευξη της Μάχης Βαρδάκα, υποψήφιας δημοτικής συμβούλου του Μιχάλη Χαλκίδη. – βίντεο.\nΕπόμενο άρθροΠλατύ: Προεκλογική ομιλία του Αργύρη Πανταζόπουλου στο Πλατύ – Δείτε Βίντεο – φωτο


ΠΙΖΑ - ΕΜΠΟΛΙ 20/2/2021 | Προγνωστικά | Ανάλυση | Στατιστικά | Τζίροι | Youbet.gr\n20/2/2021 - Stadio Romeo Anconetani\nΠΙΖΑ - ΕΜΠΟΛΙ\nΣτον πρώτο γύρο, Έμπολι - Πίζα 3-1\nΝτέρμπι με έντονη αντιπαλότητα στην Αρένα Γκαριμπάλντι αλλά και με έντονο βαθμολογικό και στοιχηματικό ενδιαφέρον.\nΣπουδαίο διπλό με 2-0 στο U-Power κόντρα στην ισχυρή και φορμαρισμένη Μόντσα. Μία νίκη που της έδωσε σημαντική ώθηση στον βαθμολογικό πίνακα όσον αφορά την παραμονή αλλά επίσης και στον ψυχολογικό τομέα εν όψει του σημερινού αγώνα.\nΗ ομάδα του Ντ'Άντζελο πέτυχε τον απόλυτο αιφνιδιασμό. Με δύο γκολ του Παλόμπι και αντίστοιχες ασίστ του Ματσιτέλι στο 7ο και 12ο λεπτό πήρε γρήγορο προβάδισμα, το οποίο κατάφερε να διατηρήσει μέχρι το τέλος. Στάθηκε βέβαια τυχερή στο 65ο λεπτό, όταν η αντίπαλός της αστόχησε σε πέναλτι.\nΑν οι μπιανκονέρι επαναλάβουν τέτοια εμφάνιση και αποτέλεσμα απόψε τότε μετά θα δικαιούνται να έχουν φιλοδοξίες για συμμετοχή στα play offs ανόδου.\nΣτοιχηματική ανάλυση: Στα 6 από τα 9 πρόσφατα παιχνίδια επιεβαιώθηκε το προγνωστικό Under 2.5, το οποίο αποδίδει 1.90 στην Interwetten.\nΡεπορτάζ: Εξέτισε την ποινή του ο συνήθως βασικός μέσος Μάριν. Εκτός αποστολής λόγω τραυματισμού ο έμπειρος επιθετικός Μαζούτσι και ο χρήσιμος επιθετικός Σίμπιλι.\nΑπέσπασε ισοπαλία με σκορ 1-1 από την ΣΠΑΛ στο Πάολο Μάτσα.\nΗ ομάδα του Ντιονίζι πήρε το προβάδισμα στο 27ο λεπτό με τον Μανκούζο αλλά δέχθηκε την ισοφάριση στο 78΄με πέναλτι, το οποίο αμφισβήτησε έντονα. Είχε διαστήματα που κυριάρχησε, όμως το τελικό αποτέλεσμα κρίνεται δίκαιο.\nΤρίτη σερί ισοπαλία και τέταρτη στις πέντε τελευταίες αγωνιστικές. Ταυτόχρονα διεύρυνε σε δεκαεπτά αγώνες το αήττητο σερί της στο πρωτάθλημα! Βρίσκεται στην κορυφή και στο +5 από τους διώκτες της και μία πιθανή νίκη απόψε θα έχει διπλή αξία. Έχει δημιουργήσει άλλωστε θετική πρόσφατη παράδοση απέναντι στην Πίζα.\nΣτοιχηματική ανάλυση: Για 5 σερί αγωνιστικές επιβεβαιώνει το προγνωστικό GG, το οποίο αποδίδει 1.66 στην Bet365.\nΡεπορτάζ: Εξέτισε την ποινή του ο αναπληρωματικός τερματοφύλακας Φουρλάν. Εκτός αποστολής λόγω τραυματισμού ο βασικός μέσος Μπαντινέλι και o βασικός μεσοεπιθετικός Μπαϊράμι.\nΕκτίμηση: Το ντέρμπι της Τοσκάνης βρίσκει την πρωτοπόρο Έμπολι σε ρόλο φαβορί. Δικαιολογημένη η απόδοση στο διπλό διότι οι φιλοξενούμενοι είναι ένα επίπεδο ανώτεροι. Ωστόσο στο σημερινό παιχνίδι είναι πιθανό να μην παίξει ρόλο η ποιότητα αλλά το πάθος των παικτών. Πιθανό σενάριο να δούμε γκολ εκατέρωθεν αλλά θα ήθελα πιο ψηλά την απόδοση.\nΤο σημείο Over 2,5 γκολ επιβεβαιώθηκε στους 4 από τους 5 τελευταίους αγώνες ανάμεσα σε ΠΙΖΑ και ΕΜΠΟΛΙ σε Ιταλία : Σέριε Β ανεξαρτήτως έδρας\nUnder 1,5 5 - 45% 1 - 8%\nOver 1,5 6 - 55% 11 - 92%\n0-1 γκολ 5 - 45% 1 - 8%


Αριστοφανης Ο Κωμωδιογραφος Ολων Των Εποχων - Θεατρο (BKS.0037415)\nΑρχική > Βιβλία > Θέατρο > ΑΡΙΣΤΟΦΑΝΗΣ Ο ΚΩΜΩΔΙΟΓΡΑΦΟΣ ΟΛΩΝ ΤΩΝ ΕΠΟΧΩΝ\nΑΡΙΣΤΟΦΑΝΗΣ Ο ΚΩΜΩΔΙΟΓΡΑΦΟΣ ΟΛΩΝ ΤΩΝ ΕΠΟΧΩΝ\nΚΑΡΩΝΗ ΠΑΝΑΓΙΩΤΑ στην κατηγορία ΘΕΑΤΡΟ\nΣυγγραφέας: ΚΑΡΩΝΗ ΠΑΝΑΓΙΩΤΑ\nΣκοπός αυτού του βιβλίου είναι η γνωριμία με τη ζωή και το έργο του Αριστοφάνη, του επιφανέστερου εκπροσώπου της Αρχαίας αττικής κωμωδίας. Αδιαφιλονίκητος κυρίαρχος σ αυτό το είδος, διακωμώδησε χωρίς οίκτο πολιτικούς αλλά και δημόσια πρόσωπα της εποχής του και συχνά κατέφυγε στη φαντασία, την παρωδία και το μύθο.\nΟ Αριστοφάνης με το έργο του δίνει πολύτιμες πληροφορίες για τα ταραγμένα χρόνια του Πελοποννησιακού πολέμου, αλλά και για την καθημερινή ζωή της Αθήνας στα τέλη του 5ου αιώνα π.χ. Παρουσιάζονται ακόμη τα βιογραφικά στοιχεία του δημιουργού, το κοινωνικό και πολιτιστικό πλαίσιο της εποχής, οι επιδράσεις της τέχνης του και αναλυτικά οι έντεκα σωζόμενες κωμωδίες του.\nΗ σειρά «ΑΡΧΑΙΟΙ ΕΛΛΗΝΕΣ ΣΥΓΓΡΑΦΕΙΣ» φιλοδοξεί να δώσει, με απλό κατανοητό τρόπο, στον αναγνώστη τη δυνατότητα να αποκτήσει μια σφαιρική και έγκυρη άποψη για τους αρχαίους έλληνες συγγραφείς, για το «τι», το «πως» και το «γιατί» της ζωής, της εποχής και του έργου τους.\nΑΡΙΣΤΟΦΑΝΗΣ Ο ΚΩΜΩΔΙΟΓΡΑΦΟΣ ΟΛΩΝ ΤΩΝ ΕΠΟΧΩΝ (BKS.0037415)\n9.73 € -15% = 8.27 €\nΑΡΙΣΤΟΦΑΝΗΣ Ο ΚΩΜΩΔΙΟΓΡΑΦΟΣ ΟΛΩΝ ΤΩΝ ΕΠΟΧΩΝ BKS.0037415 ΚΑΡΩΝΗ ΠΑΝΑΓΙΩΤΑ ΚΑΡΩΝΗ ΠΑΝΑΓΙΩΤΑ ΘΕΑΤΡΟ ΑΡΙΣΤΟΦΑΝΗΣ Ο ΚΩΜΩΔΙΟΓΡΑΦΟΣ ΟΛΩΝ ΤΩΝ ΕΠΟΧΩΝ


Πτώση θερμοκρασίας, ενίσχυση ανέμων και τοπικές βροχές/καταιγίδες — CYPRUS WEATHER\nΠτώση θερμοκρασίας, ενίσχυση ανέμων και τοπικές βροχές/καταιγίδες\n27/06/2019 11:15 pm\nΟι πολύ θερμές για την εποχή αέριες μάζες που ταλαιπωρούν την περιοχή μας τις τελευταίες μέρες, θα αρχίσουν να υποχωρούν σταδιακά από αύριο, αρχικά από τα δυτικά.\nΕνισχυμένο πιο δροσερό, δυτικό ρεύμα αέρα θα αρχίσει να επηρεάζει την περιοχή μας από αύριο απόγευμα και θα εκτοπίσει σταδιακά τις πολύ θερμές για την εποχή αέριες μάζες.\nΟι θερμοκρασίες αύριο Πέμπτη αναμένεται να κυμαίνονται σε πολύ υψηλά για την εποχή επίπεδα και θα κυμαίνονται κοντά στις σημερινές τιμές.\nΗ μέγιστη θερμοκρασία που καταγράφηκε σήμερα από το μετεωρολογικό μας σταθμό στα Show Room Pilakoutas (BMW) στα Λατσιά, ήταν 34.7 βαθμούς Κελσίου. Ο σταθμός του Τμήματος Μετεωρολογίας στην Αθαλάσσα κατέγραψε 34.4 βαθμούς Κελσίου.\nΤο Σαββατοκύριακο η θερμοκρασία σημειώνει περαιτέρω πτώση και θα κυμαίνεται κοντά στα κανονικά για την εποχή επίπεδα, που είναι γύρω στους 25 βαθμούς στο εσωτερικό, 22 έως 24 στα παράλια και 10 στη Χιονίστρα.\nΣτην κεντρική εικόνα βλέπετε τη 10ήμερη πρόγνωση για την πόλη της Λευκωσίας.\nΤο Σαββατοκύριακο η περιοχή μας θα επηρεάζεται από σφήνα ύφεσης στη μέση τροπόσφαιρα και σχετικά χαμηλές πιέσεις στην επιφάνεια, όπου αναμένονται τοπικού χαρακτήρα βροχές/καταιγίδες, κυρίως κατά τις απογευματινές ώρες.\nΟι περιοχές που έχουν τις μεγαλύτερες πιθανότητες βροχής φαίνεται να είναι τα ορεινά/ημιορεινά, περιοχές του εσωτερικού αλλά και τα ανατολικότερα τμήματα του νησιού.\nΑύριο Πέμπτη ο καιρός θα είναι ηλιόλουστος και πολύ θερμός για την εποχή. Αργά το απόγευμα ίσως εμφανιστούν λίγες ψηλές νεφώσεις. Στην ατμόσφαιρα θα αιωρείται αραιή σκόνη, τα ποσοστά της οποίας θα κυμαίνονται κυρίως από χαμηλά έως μέτρια. Οι άνεμοι θα πνέουν δυτικοί-νοτιοδυτικοί, αρχικά ασθενείς μέχρι μέτριοι 2-4 μποφόρ για να ενισχυθούν σταδιακά σε 3-5 μποφόρ, με ριπές που θα φτάνουν τα 6 μποφόρ στα νότια παράλια. Η θερμοκρασία θα κυμαίνεται από 3 έως 8 βαθμούς Κελσίου πιο πάνω από την κανονική για την εποχή και θα ανέλθει γύρω στους 33 βαθμούς στο εσωτερικό, 25 έως 27 στα δυτικά και βόρεια παράλια, 27 έως 31 στα υπόλοιπα παράλια και στους 18 βαθμούς στη Χιονίστρα.\nΤο βράδυ ο καιρός θα είναι αίθριος. Οι άνεμοι θα πνέουν κυρίως δυτικοί-βορειοδυτικοί, ασθενείς μέχρι μέτριοι 2-4 μποφόρ. Η θερμοκρασία θα πέσει γύρω στους 14 βαθμούς Κελσίου στο εσωτερικό, 14 έως 16 στα παράλια και στους 7 βαθμούς στη Χιονίστρα.\nΤην Παρασκευή ο καιρός θα είναι στις περισσότερες περιοχές κυρίως αίθριος. Παροδικά αυξημένες νεφώσεις στα ανατολικότερα τμήματα του νησιού, ίσως δώσουν μεμονωμένη καταιγίδα. Οι άνεμοι θα πνέουν δυτικοί-νοτιοδυτικοί, αρχικά ασθενείς μέχρι μέτριοι 2-4 μποφόρ, για να ενισχυθούν σταδιακά σε 3-5 μποφόρ, με ριπές που θα φτάνουν τα 6 μποφόρ στα νότια παράλια. Η θερμοκρασία θα κυμαίνεται από 2 έως 5 βαθμούς Κελσίου πιο πάνω από την κανονική για την εποχή και θα ανέλθει γύρω στους 31 βαθμούς στο εσωτερικό, 23 έως 25 στα δυτικά και βόρεια παράλια, 24 έως 27 στα υπόλοιπα παράλια και στους 15 βαθμούς στη Χιονίστρα.\nΤο Σαββατοκύριακο ο καιρός θα είναι μερικώς έως κυρίως συννεφιασμένος και αναμένεται να εκδηλωθούν τοπικές βροχές/καταιγίδες, κυρίως κατά τις απογευματινές ώρες. Η θερμοκρασία σημειώνει πτώση το Σάββατο, ενώ την Κυριακή δεν σημειώνει αξιόλογη μεταβολή.